O poveste de dragoste originală și neobișnuită 
adusă de cea mai apreciată scriitoare 
de historical romance... 


Atotputernicul Ranulph este fermecat de tânăra 
Leah — o fată plăcută, dar banală — și de modul minu- 
nat în care aceasta cântă la harpă. Dorindu-și din tot 
sufletul să o atragă pentru totdeauna pe tărâmurile 
sale, unde să se poată bucura atât de muzica ci, cât și 
de ca însăşi, el o convinge să accepte un pact: îi oferă 
ceea ce ca doar visa, astfel încâr să poată obţine mult 
dorita popularitate în lumea bună, urmând ca el să își 
ceară ulterior răsplata. 

Ranulph se ţine de cuvânt, și astfel Leah devine deo- 
dată cea mai fermecătoare domniță, iar pretendenții 
nu întârzie să apară. Inima ei este curând cucerită 
de un tânăr căpitan, sufletul ci pereche, şi fericirea sa 
nu cunoaște margini; însă când Ranulph consideră 
că este timpul ca și Leah să îşi îndeplinească partea de 
înțelegere, tânăra își dă seama că are de plătit un preţ 
teribil — pierderea iubirii abia găsite și a tot ce preţu- 
iește mai mult pe lume. 


Mary Jo Putney este unul dintre cei mai bine vân- 
duți autori americani de ficțiune romantică, bucu- 
rându-se de o prezență permanentă în topurile 
publicaţiilor New York Times, Wall Street Journal 
şi Publishers Weekly. 

Traducere din limba engleză 
Manuela Bulat 


prolog 


Notele lichide ale harpei plutiră pe aripile vân- 
tului, domoale ca un vis. Lordul zânelor asculta 
cu ochii închiși cum melodia se prelingea caldă 
în jurul lui. Harpista era o tânără muritoare care 
își cântase de multe ori notele obsedante în på- 
durea lui. Apoi, când frigul iernii o alungase din 
pădure, el își dăduse seama cât de satisfăcător ar 
fi fost dacă harpista ar fi devenit a lui. Atunci, 
ar fi avut mereu parte de muzică. 

Primăvara, când ea se întorsese în pădure, el o 
studiase și își pusese planurile la cale. Astăzi, avea 
să le transforme în realitate. Nerăbdător să încea- 
pă, Ranulph al Pădurii deschise ochii și porni 
spre poiana unde fata cânta la instrumentul ei cu 
o asemenea putere şi pasiune încât făcea frunzele 
şi razele soarelui să danseze. 

La marginea poienii se opri în umbre pentru 
a-și studia prada, pe Leah Marlowe. Fata ședea 
pe trunchiul unui copac prăbușit, mângâind o 
mică harpă celtică de parcă i-ar fi fost iubit, de- 
getele ei făcând să se nască o melodie care își 
sfâşia inima. 

Firavă, cu pielea palidă şi părul lung, castaniu, 
drept, fata nu era o frumuseţe nici chiar după 

standardele muritorilor. Comparativ cu o domni- 
tă din Tărâmul Zânelor, era de-a dreptul banală. 
Totuși, exista o dulceaţă la ea, și avea un dar magic 
pentru muzică. Urma să aibă acea dulceaţă și acea 
magie pentru el. Seducerea ei avea să fie o sarcină 
ușoară, fiindcă era timidă și singuratică. Poate, cu 
ceva noroc, reușea să o aibă în bârlogul lui aurit 
chiar în acea noapte. 

Zâmbi când se gândi la această perspectivă și se 
pregăti să pășească în poiană. 

- De ce nu lași copila în pace? 

Trezit brusc din reverie de o voce feminină aspră, 
Ranulph se răsuci în vreme ce mâna îi căzu pe mâ- 
nerul sabiei. La vreo doi metri distanță, o femeie 
de o frumuseţe nepământeană se sprijinea grațioa- 
să de un stejar. 

Era o zână, desigur, căci puțini muritori îl pu- 
teau vedea înainte ca el să li se dezvăluie. Dar tenul 
ei era întunecat, nu avea nuanța palidă, ca de zăpa- 
dă, precum a celor de pe tărâmul lui, iar mătăsosul 
păr ca pana corbului plutea în jurul trupului bine 
proporționat și i se revărsa ca o cascadă până la căl- 
câie. Veșmântul îi era la fel de exotic ca făptura, 
o țesătură strălucitoare înfășurată în jurul ei astfel 
încât să-i expună cât mai mult formele și care îi lăsa 
dezgolit un umăr fără cusur și brațele pline de zeci 
de brățări din aur. 

Privirea lui Ranulph o măsură apreciativ. 
Chiar și după standardele zânelor, era uimitor de 
frumoasă. 

- Cum te cheamă? N-am mai văzut niciodată o 
zână ca tine. 

-Numele meu este Kamana. Zâmbi cu un amu- 
zament felin. Mai mult ca sigur că n-ai văzut pe ci- 
neva ca mine pentru că nimeni dintre ai mei nu a 
călătorit niciodată atât de departe. Vin din cealaltă 
parte a lumii, din Hind. 

-Din India, rosti Ranulph intrigat. Deci există 
zâne şi acolo? 

- Zânele există peste tot, pentru că ne tragem 
din natură, nu din oameni. Kamana se aplecă să 
smulgă o crenguță de sânziană, inflorescențele 
ei zornăind muzical. Există diferențe de la o zonă la 
alea, desigur. Muritorii din Hind ne reflectă pe noi, 
după cum englezii sunt asemenea vouă. 

- Englezii, o corectă el. 

- Cum dorești, domnule. Frânse rămurica de 
sânziană, ceea ce făcu să se răspândească în jur un 
parfum de fân proaspăt cosit. Și care este nume- 
le tău? 

- Eu sunt Ranulph al Padurii. Spune-mi, cum ai 
reușit să ajungi atât de departe? Ai străbătut Tărâ- 
mul Zânelor? 

Ea clătină din cap. 

- Nu, pentru că aceasta este o cale primejdioasă, 
mai primejdioasă decât tărâmul oamenilor. 

-Lumea muritorilor a fost, cu siguranţă, și mai 
rea! exclamă el îngrozit. Întinderi atât de mari 
de deșert și de ape ar fi letale pentru cineva din 
lumea zânelor. 

-Am călătorit cu un transport de tufișuri şi 
flori adus aici de un englez care a locuit mulți 
ani în Hind. Townley a umplut pe jumătate cala 
unei nave cu specimenele sale, lăsând să pătrundă 
lumina soarelui atunci când vremea a fost bună. 
A fost cam ca o grădină pentru mine, ceea ce mi-a 
permis să supraviețuiesc. Ochii Kamanei, într-o 
nuanță ca aurul întunecat, la fel de unică precum 
toată ființa ei, se întunecară ca noaptea pură. Vre- 
me de opt luni interminabile, am locuit în acel 
loc, în timp ce vasul a înfruntat vânturi și a fost 
izbit de valuri. Așa că știu cum este, probabil, ia- 
dul oamenilor! 

Ranulph încuviință din cap, înțelegând foarte 
bine cât de cumplită putea fi o astfel de detenţie 
pentru cineva de pe Tărâmul Zânelor. 

-Dar de ce ai întreprins o astfel de călătorie 
primejdioasă? 

Ea ridică din umeri, veșmântul ei strălucind ase» 
menea irizațiilor de pe aripile unui fluture. 

-Din curiozitate. De amuzament. Lumina licări 
din nou în ochii ei oblici. Din cauza destinului, 
poate, Lord Ranulph. 

- Destinul, pufni el. Pe acest tărâm, noi ne facem 
propriile destine. 

-Sau așa credeţi, zise ea pe un ton criptic. 
În Hind, ştim că toate ființele dansează după cum 
le cântă țesătorul pânzei, indiferent dacă recunosc 
asta ori nu. Privirea ei se îndreptă spre poiana unde 

fata încă mai cânta la harpa ei, neștiind că era ob- 
servată. Copila cântă minunat. 

- E foarte greu de crezut că este muritoare, fu el 
de acord. 

Kamana își miji ochii. 

- Bănuiesc că prin venele ei curge ceva sânge de 
zână. Vezi licărirea magiei când degetele ei ating 
strunele? 

Blestemata de femeie avea dreptate. ritat că ea 
observase ceea ce el nu văzuse, Ranulph spuse pe 
un ton abrupt: 

- Indiferent de sângele ei, în curând va cânta 
doar pentru mine. 

-Vrei să arunci o vrajă asupra ei? Kamana își 
arcui sprâncenele întunecate. În Hind, nu putem 
lega un muritor de noi decât dacă acesta acceptă să 
se afle sub puterea noastră. 

-Aceeaşi lege este valabilă și aici. Privirea lui 
posesivă se îndreptă din nou spre fată. O să-i ofer 
îndeplinirea celei mai arzătoare dintre dorințele ei. 
Ea va accepta și, în curând, va fi a mea. 

Kamana se încruntă. 

-Te faci de rușine dacă înrobeşti pe cineva ale 
cărui forțe nici nu se compară cu ale tale. Nu este 
decât un copil. 

- Va fi consoarta, nu sclava mea, spuse el răstit. 

O vagă expresie de dezgust apăru pe chipul 
superb al Kamanei. Printre cei de prin părțile 
mele este considerat... vulgar să-ți iei un muritor 
ca pereche. Oh, să te culci cu ei e foarte bine - 

chiar este o mare plăcere. Însă ca soț sau soție, 
întotdeauna ne alegem pe cineva asemenea nouă. 
Cu siguranță, există zâne care să ţi se potrivească 
mai bine. 

-Pe acest Tărâm al Zânelor sunt două tipuri 
de fiinţe - cele care trăiesc la curți şi petrec îm- 
preună și ființele solitare, asemenea mie. Se gân- 
di la Love Talker!, un alt singuratic, care îi fusese 
oarecum prieten până când afemeiatul ăla im- 
becil fusese exilat atât de pe Tărâmul Zânelor, 
cât şi din lumea muritorilor. Cu vocea sacadată, 
Ranulph continuă: Oh, sunt doamne la curte 
dornice să vină și să împartă patul cu mine pen- 
tru o noapte sau două, însă nici măcar uneia nu 
i-ar trece vreodată prin minte să devină consoarta 
unui solitar. 

Ştia acest lucru cu certitudine căci, nu doar o 
dată, invitase câte una dintre fermecătoarele doam- 
ne de la curte să-și împartă viaţa cu el, şi i se râsese 
în nas. 

În adâncul ochilor ei se zări o licărire de un 
auriu mai strălucitor. Apoi ea dădu aprobator 
din cap. 

- La fel se întâmplă şi acolo unde locuiesc eu. 
Însă preţul ca un muritor să-i părăsească pe cei ase- 
menea lui și să se stabilească pe Tărâmul Zânelor 
este foarte mare. 


1 În limba engleză, în original, „Vorbitor despre Dragoste“ (n.tr.) 


Daruri periculoase 11 


-La fel sunt şi recompensele. Flutură nerăbdă- 
tor din mână. Pleacă, Lady de Hind. Am o treabă 
de făcut. 

Îi întoarse spatele și păși în poiană. Dar, în urma 
lui, auzi un râset, probabil cu o vagă urmă de bat 
jocură în el. 


capitolul 1 


Cu ochii închişi și cu trupul mic legănându-i-se 
ușor, Leah plutea pe aripile muzicii ei, pierdută în 
ritmurile harpei. În muzică nu existau singurătate 
și tristețe, ci doar un abandon dulce. 

Termină o baladă lungă și își înclină capul sus- 
pinând. În curând trebuia să se întoarcă acasă, la 
realitatea mohorâtă. 

Foarte aproape, cineva își drese glasul. Ochii ei 
se deschiseră brusc. Spre mirarea fetei, un bărbat 
de o eleganţă terifiantă stătea în picioare chiar lân- 
gă ea. Era incredibil de frumos, imaculatele sale 
haine londoneze neascunzând nimic din înălțimea 
trupului său. 

Rămasă deodată fără grai, strânse harpa în mâini 
şi bolborosi: 

- V... v-aţi rătăcit, domnule? 

El se înclină, făcând un gest atât de adânc, 
încât pălăria pe care o flutură aproape că atinse 
iarba verde. 

- Nicidecum. Am venit să te găsesc pe tine, Leah, 
şi am reușit. 

Părul lui era auriu, iar când își îndreptă trupul, 
ea văzu că ochii lui erau de un verde uimitor, adevă- 
rat, limpede. 

Îşi strânse şi mai tare harpa la piept. 

- De ce aţi dorit să mă găsiți, domnule? 

- Te-am auzit adesea cântând la harpă în pădurea 
mea, Leah. Datorită plăcerii pe care mi-a produs-o 
muzica ta, am venit să-ți ofer un dar. 

- Dar aceasta nu este pădurea dumneavoas- 
tră, spuse ea politicoasă. Acest pământ ţine de 
moșia Marlowe, așa că îi aparține tatălui meu, 
Sir Edwin Marlowe. 

Străinul zâmbi, iar o lumină nesigură dansă în 
ochii lui. 

- Există multe feluri de proprietate, Leah. Pădu- 
rea este a mea într-un fel în care nu-i va aparține 
niciodată lui Sir Edwin. 

-Nu v-am dat permisiunea de a mi vă adresa 
pe numele mic. 

Se ridică ținând harpa în brațe și începu să se 
îndepărteze precaută. 

- N-o să-ți fac nici un rău, Leah, zise el de parcă 
i-ar fi citit gândurile. Vreau doar să-ți îndeplinesc 
cea mai scumpă dorință. 

Gura ei se strâmbă. Copil târziu al unor părinți 
în vârstă, știuse că fusese o pacoste nedorită încă 
dinainte de a învăța să meargă. Dacă ar fi fost dră- 
guță și fermecătoare, poate ar fi câștigat inima pă- 
rinților, dar fusese la fel de neatrăgătoare precum 
tapetul în culori șterse de pe pereții din hol. Nu 
le pricinuise probleme și, în replică, era tratată cu 
o politețe nepăsătoare. lar acest bărbat vorbea des- 
pre îndeplinirea celei mai dragi dorințe! Voia să fie 


Daruri periculoase 15 


încântătoare și iubită, însă nici măcar un gentle- 
man din Londra nu-i putea dărui asta. 

- Ah, dar pot, spuse el încet. Eu sunt Ranulph al 
Pădurii, un lord de pe Tărâmul Zânelor. Poţi să-ți 
dăruiesc o frumusețe fără seamăn, încât toți bărba- 
ţii muritori să cadă în genunchi în fața ta. Bogăţie, 
faimă, iubirea eroilor - poți avea orice sau pe ori- 
cine îţi doreşti cel mai mult. 

Ea se uită la el cu gura căscată. Era nebun - 
nu putea exista o altă explicație. Ori poate că ea 
doar visa. 

- Nu este deloc un vis. Ranulph îi luă mâna 
dreaptă şi o ridică la buzele sale, depunând un 
sărut rece pe degetele încordate. Faptul că mă poți 
vedea este un semn al magicului tău dar muzi- 
cal. De obicei, doar vrăjitorii sau oamenii simpli 
de la țară îi pot vedea pe cei de pe Tărâmul Zâ- 
nelor, însă uneori aceștia pot fi văzuți și de artişti, 
și de muzicieni. 

Ea își trase mâna, începând să se întrebe dacă nu 
cumva, prin cine știe ce minune, această întâlnire 
chiar era adevărată. Pădurea din jurul ei avusese 
întotdeauna o reputaţie stranie, iar sătenii evitau 
acea zonă. Leah venea să cânte în această poiană 
pentru că muzica din sufletul ei era mereu mai pu- 
ternică aici. 

- Dacă ești un lord al zânelor, dovedește-mi! 

El clătină trist din cap. 

- Sunteţi atât de sceptici voi, muritorii moderni. 
Săgă mâna în interiorul hainei și scoase o mică 

oglinjoară. Apoi io întinse, degetele lui trasând 
dâre luminoase. Uită-te cum ai putea arăta. 

Leah privi în oglindă și fu cât pe ce să leșine 
din pricina șocului. Imaginea era a unei tinere 
uimitor de frumoase. Părul ei subțire și castaniu 
devenise o coamă din fire groase strălucitoare, 
cu șuvițe blonde parcă sărutate de soare, în vre- 
me ce ochii ei banali, de un cenușiu-verzui, aveau 
acum o nuanţă frapantă de verde. Pielea ei des- 
chisă la culoare aproape că strălucea, iar trăsă- 
turile îi fuseseră modificate până la atingerea 
perfecțiunii. Cu toate acestea, în mod straniu, 
chipul era tot al ei. 

Imaginea tremură, și apăru din nou Leah 
Marlowe cea obișnuită. Scoase un mic scâncet de 
protest la dispariția acelei viziuni încântătoare. 

Ranulph cobori oglinda. 

- Poți arăta astfel, Leah. Rostește doar cuvântul, 
și vei putea să te duci la Londra ca o frumusețe 
care va fi primită cu urale și care își va putea ale- 
ge unul dintre cei mai de seamă gentlemeni din 
Marea Britanie. Vei fi declarată cel mai pur dia- 
mant. Poate vei deveni ducesă, dacă asta este ce 
îţi doreşti. 

- O asemenea frumuseţe ar fi irosită, pentru că 
părinţii mei nu m-ar duce niciodată la Londra. 

Încercă să o spună pe un ton care să dea de înțe- 
les că această privare n-o deranja. 

-Să ştii că există mai multe moduri de a ajunge 
la Londra. 

Cu un gest nervos, își dădu părul spre spate, 
sfâșiată între neîncredere şi realitatea palpabilă 
a împrejurimilor familiare. Mirosurile și sunete- 
le erau ale poienii pe care o cunoștea, iar acest 
Ranulph părea la fel de adevărat precum oricare 
alt om pe care îl văzuse vreodată. 

El îi zâmbi. 

- Sunt la fel de real ca tine, deși în alt mod. 

De asemenea, putea să-i citească gândurile, ceea 
ce, cu siguranță, susținea afirmația lui cum că era 
un lord al zânelor. 

-Îmi vei da atât de mult doar pentru că ţi-a plă- 
cut muzica mea? întrebă ea precaută. 

El ridică obosit din umeri. 

-Va trebui să-mi oferi și o mică recompensă, 
atunci când voi veni să ţi-o cer. 

Ea se uită în ochii lui și, brusc, îl crezu că era 
ce spunea, deoarece exista ceva cu totul străin în 
acele profunzimi verzi. Ceva străvechi dincolo de 
cuvinte, deși chipul lui era al unui bărbat aflat la 
prima tinereţe. 

- Îmi vrei sufletul, zise ea pe un ton sec. Există 
povești despre zâne care fură sufletele oamenilor 
pentru că ele nu au așa ceva. 

El râse la fel de încântător ca un gentleman 
ondonez, cu care și semăna. 

-Nu trebuie să crezi toate acele vechi povești. 
Na am nici un interes să-ți fur sufletul. 

- Tu ai un suflet al tău? 

-Chiar nu știu, rosti el gânditor. Cei asemenea 
mie trăiesc atât de mult, încât nu mi-am pus proble- 
ma asta. Însă te asigur că, și dacă n-aș avea suflet, 
n-aş ști cum să îl iau pe al tău - și cu atât mai puțin 
ce să fac cu el. 

În mod ciudat, îl crezu, cu toate că această con- 
versaţie era din ce în ce mai bizară. 

-Dacă nu-mi vrei sufletul, ce doreşti de la 
mine? 

El ridică din nou din umeri. 

- Nu m-am hotărât încă. 

Ușurată că avea un motiv întemeiat să-i refuze 
darul, spuse: 

-Naş putea fi niciodată de acord cu ceva din 
moment ce nu cunosc preţul care trebuie plătit. 

Daădu să se îndepărteze, dar Ranulph îi prinse 
privirea. 

-Când va veni vremea, îţi voi da de ales dintre 
trei lucruri. N-o să-ți cer sufletul sau viața - îți jur 
asta, zise el cu o deliberare calculată. Cu siguranță, 
una dintre cele trei alternative va fi ceva ce vei pu- 
tea oferi, fără regrete, drept răsplată. 

Ea ezită, știind că ar trebui să plece, însă inca- 
pabilă să respingă ademenirea fascinantă a ochilor 
verzi. Străduindu-se să pară fermă, rosti: 

- Nu! 

- Vei fi mai frumoasă decât poate fi exprimat în 
cuvinte, Leah, spuse el încet. Bărbaţii îţi vor oferi 
dragostea lor, bogăția, devotamentul. Eroii își vor 

aşterne gloria la picioarele tale. Vei fi cea mai invi- 
diată femeie din lumea asta. 

Să fie iubită, nu singură. Să fie frumoasă. Se gân- 
di la acea imagine minunată din oglindă și îi veni 
să plângă tânjind după ea. 

Văzând că se înmoaie, el spuse cu o voce 
mieroasă: 

- Nu îţi cer să faci nimic diabolic, draga mea fată. 
Ne-ai binecuvântat pe mine și pădurea mea cu mu- 
zica ta. Pur și simplu, vreau să-ți ofer o dovadă a re- 
cunoștinței mele. Însă, conform legilor lumii mele, 
o zână nu poate să-ți ofere un dar fără a primi ceva 
în schimb. Te asigur încă o dată, nu trebuie să-ți 
pui zălog sufletul sau viața. Vei avea de ales dintre 
trei lucruri, Leah. Cu siguranță, unul dintre ele va 
fi suficient de puțin important pentru tine cât să-l 
poți oferi drept plată. 

Ademenitor, ridică iarăși oglinda. Frumoasa 
Leah se afla acolo, îmbrăcată în mătase și-n dan- 
telă, în loc de rochia șleampătă și ponosită pe care 
o purta adevărata Leah. Se uită în ochii falsei sale 
imagini, încercând să găsească răul ori stricăciunea. 
Dar nu se văzu decât pe ea însăși, fericită şi veselă. 
Își trecu limba peste buzele uscate. Să fie încântă- 
toare și iubită... 

Cu o bruscă pasiune nesăbuită, știu că îşi dorea 
dragostea cu orice preț. Chiar dacă urma să aibă 
parte de ea doar pentru câteva zile, tot avea să fie 
mai bine decât pustietatea existenţei sale actuale. 
Trase anevoie aer în piept. 

-Foarte bine, Lord Ranulph. Îți voi accepta 
oferta de frumusețe și dragoste. În schimb, îmi vei 
da de ales dintre trei posibilități de a te răsplăti 
și nu-mi vei cere viața mea muritoare sau sufle- 
tul nemuritor. 

Zâmbetul lui fu orbitor, deși dinții îi erau mai 
degrabă... ascuțiți. Ea sublinie în sinea ei faptul că 
pisicile aveau dinții ascuțiți - iar ea era înnebunită 
după ele. Încă îi era dor de bătrânul ei motan care 
murise iarna trecută. 

Cu un licăr de lumină, un pumnal de argint 
se materializă în mâna lui. În timp ce ea deveni 
rigidă, el își tăie cu detaşare centrul palmei stângi. 
O linie stacojie apăru numaidecât. Înainte ca ea 
să poată da îndărăt, el o apucă de mână și îi făcu 
o tăietură similară în palmă. Ciudat, cu toate 
că sângele începea să iasă prin tăietură, rana nu o 
durea. Mai degrabă se simțea precum gheaţa pe 
carnea dezgolită. 

El îşi apăsă palma pe a ei. 

-Carne peste carne, sânge peste sânge, o legătu- 
ră a zânelor ia naștere. 

Vocea lui era blândă, însă în ochii pătrunzători 
exista o lumină sălbatică, stranie. 

Ea icni și îşi smulse mâna. 

-Ce fel de magie rea ai făcut? 

Lord Ranulph zâmbi, din nou ca un sofisticat 
gentleman londonez. 

- A fost doar o formalitate, draga mea fată. Îi luă 
mâna din nou, dar, de data asta, doar se înclină 

elegant deasupra ei. Nu vei regreta asta, Leah. 
Acum, du-te acasă și bucură-te de binecuvântări- 
le magiei zânelor. Îşi îndreptă trupul și arătă spre 
o pasăre cocoțată pe creanga unui copac aflat de 
cealaltă parte a poienii. Foarte curând, îți vei lua 
zborul precum acea turturică. 

Privirea ei urmări aripile care fâlfâiau în vreme 
ce pasărea se ridică în văzduh. O urmări până când 
dispăru din vedere, printre copaci, apoi se întoarse 
iarăși spre Ranulph al Pădurii. 

Acesta se făcuse nevăzut, lăsând în urma lui doar 
ceva la fel de relevant precum urma unui picior sau 
un fir de iarbă frânt. 

Trase surprinsă aer în piept și se lăsă să cadă pe 
trunchiul copacului prăbușit. Vântul rece i se pre- 
linse pe chipul încins. Oare lordul zânelor dispăru- 
se sau nu existase niciodată? 

Își privi mâna stângă, însă nu zări nici măcar o 
urmă a tăieturii. Lipindu-și obrazul de lemnul mă- 
tăsos al harpei sale, își înclină capul şi închise ochii. 
Acea întâlnire fusese probabil un soi de vis. Aţipise 
şi visase despre o ofertă magică aducătoare de fe- 
ricire. Copil fiind, avusese multe asemenea visuri 
fantastice cu ochii deschiși, cu toate că nici unul nu 
păruse atât de real. 

Cu chipul încordat, se ridică încet și își petrecu 
harpa peste umăr. Acum era mare deja și știa că 
fericirea nu venea cu simpla fluturare a unei 
baghete fermecate - sau cu tăietura unui pum- 
nal magic. Realitatea era că, în cele din urmă, 

avea să moștenească o independență confortabi- 
lä și nu avea să își mai dorească niciodată nimic. 
Era o femeie norocoasă pentru că nu avea nevoie 
de un soț, sau de copii, sau de o pasională dra- 
goste romantică. 

Fusese doar un vis. 


Leah intră tăcută în conac și se îndreptă către 
scări. Visul ei cu zâne o făcuse să întârzie, așa că 
acum abia dacă mai avea vreme să se schimbe pen- 
tru cină. 

Atunci, mama ei o strigă: 

- Leah, dragă, vino aici, te rog! 

- Da, mamă. 

Leah își netezi cu o mână părul răvășit de vânt și 
își ascunse cât de bine putu harpa la spate. Părinţii 
ei îi aprobau talentul la pian, însă nu-i înțeleseseră 
niciodată ciudata pasiune pentru banala și demo- 
data harpă. 

Instrumentul îl primise în dar de la un bătrân 
irlandez care fusese pădurarul tatălui ei până la 
moartea sa, iarna trecută. McLennan o învățase să 
cânte. De asemenea, îi împuiase capul cu povești 
despre zâne, despre cum acestea iubeau muzica 
şi despre cum el însuși își petrecuse cândva o 
noapte de vară ascultând melodiile sălbatice ale 
harpelor zânelor. Apoi încuviințase din cap și spu- 
sese că Leah avea același dar. 

Amintirea o făcu să se relaxeze. Oare povești- 
le lui McLennan îi provocaseră acel ciudat... vis? 

Halucinaţie? Un lord al zânelor în pădure! Probabil 
era nebună. 

Leah intră în camera de dimineață, unde mama 
ei stătea întinsă pe o sofa tapițată cu brocart. 

- Ai nevoie de ceva, mamă? De un şal, poate? 

Lady Marlowe, cu părul cenușiu și cronic neho- 
tărâtă, dar încă păstrând ceva urme ale frumuseții 
fragile din tinereţe, își ridică privirea de la scrisoa- 
rea pe care o ținea în mâini. 

- Asta-i cel mai extraordinar lucru pe care l-am 
pomenit. Scrisoarea aceasta tocmai a venit de la 
verișoara tatălui tău, Lady Wheaton. Ea este una 
dintre nașele tale, știi asta. 

Leah încuviinţă din cap. Cu douăzeci şi unu de 
ani în urmă, Înălțimea Sa îi trimisese finei sale 
o elaborată cană de botez din argint. Asta fusese 
toată relaţia lor. 

-Andrea vrea ca tu să i te alături la Londra 
pentru micul sezon. După cum ştii, este văduvă, 
şi s-a hotărât că ar fi amuzant să prezinte o fată 
în societate. 

Leah icni. 

-La Londra... eu? Eu... eu habar n-aş avea cum 
să mă port. 

- Prostii, spuse mama ei pe un ton dezaproba- 
tor. Eşti foarte bine-crescută şi ești o fată foarte 
frumoasă. Vei avea un mare succes. Eu şi tatăl tău 
am discutat adesea că ar trebui să te ducem la Lon- 
dra, însă... 

Ridicarea ei din umeri fu o modalitate delicată 
de exprimare a faptului că un astfel de proiect fuse- 
se peste puterile ei. 

Leah abia dacă remarcă, deoarece fu şocată de 
observația că era o fată foarte frumoasă. Dincolo 
de câte un suspin ocazional după ce studia înfäți- 
şarea neatrăgătoare a fiicei sale sau de constatarea 
cum că era păcat că Leah moştenise trăsăturile fa- 
miliei tatălui ei, Lady Marlowe păstrase întotdeau- 
na tăcerea despre aspectul fiicei sale. 

Cu voce slabă, Leah zise: 

- N-am haine potrivite pentru a apărea în înalta 
societate. 

- Vei avea nevoie de o garderobă nouă, desigur. 
Andrea o va alege pentru tine. Lady Marlowe îm- 
pături cu grijă scrisoarea. Din moment ce îţi vei 
lua doar puţine dintre hainele tale, nu-ți va trebui 
mult să împachetezi. Poţi să pleci mâine-dimineață. 
Andrea abia aşteaptă să te întâmpine. 

- Cum dorești, mamă. 

Încă năucită, Leah părăsi încăperea și urcă scă- 
rile, îndreptându-se spre camera ei. În... visul ei, 
Ranulph îi spusese că existau mai multe moduri 
de a ajunge la Londra. Era posibil să fi aranjat el 
această vizită? 

Absurd! 

Apoi trecu pe lângă o oglindă de perete, mare 
şi cu ramă aurită, care atârna în holul de la etaj, şi 
încremeni. Imaginea din oglindă era a acelei Leah 
fermecate pe care i-o arătase Ranulph. Însă acum 

se putea vedea în întregime. Părul ei era o senzua- 
lä coamă castanie-roșcată, iar silueta ei era micuță, 
dar ispititoare, nu doar slabă. 

Cu degete tremurătoare, atinse reflexia, aş- 
teptându-se ca aceasta să dispară ca o oglindire 
într-un lac, însă nimic nu se schimbă. După cum 
spusese mama ei, era o fată remarcabil de fru- 
moasă. Nu, mai mult de atât. Era chiar superbă. 
De o splendoare dureroasă, care făcea să îţi stea 
inima în loc. Chiar şi în acea rochie ponosită, ară- 
ta ca o prinţesă. Nici un bărbat nu va fi capabil 
să-i reziste. 

Totuși, după cum remarcase și mai devreme, 
era încă ea însăși. Fiecare dintre trăsăturile ei era, 
în mare, ca înainte, dar acum era rafinată până 
la perfecțiune. Tenul ei, care arătase întotdea- 
una foarte bine, era acum fără cusur. Banalii ei 
ochi cenuşii-verzui aveau acum o fascinantă nu- 
anţă de verde - exact precum cei ai lui Ranulph 
al Pădurii. 

Involuntar, își cobori încet privirea spre pal- 
ma stângă. Cu un calm straniu, admise faptul că 
Ranulph fusese real și că ea acceptase o înţelegere 
păgână. Ce urma să aibă de plătit când avea să 
vină sorocul? Deocamdată, nu conta. În vreme 
ce ochii ei se îmbătau cu noua înfățișare, era foar- 
te conştientă de faptul că tot ce primise avea un 
preţ neştiut. 

Se desprinse cu greu din fața oglinzii şi se grăbi 
spre dormitorul ei aflat în aripa estică. De îndată 

ce închise ușa, se uită în propria oglindă, temân- 
du-se oarecum că avea să reflecte imaginea șleam- 
pătă de dinainte. Dar din oglindă o privi frumoasa 
Leah, reflectând şi râsul voios al lui Leah. 

Exuberantă, puse jos harpa, apoi se răsuci prin 
cameră într-un dans nebun. Era frumoasă și pleca 
la Londra, unde urma să aibă nenumărați admi- 
ratori, să se bucure de atenţie, apoi de dragoste 
şi să se mărite cu cel mai grozav dintre curtezani. 
Toate lucrurile la care râvnise în tăcere aveau să 
fie ale ei. 

Încă râzând, deschise larg ferestrele batante și se 
aplecă în afară. 

- Păzea, Londra, sosesc! 

Leah nu se aștepta la vreun răspuns, dar un 
„miau“ scos parcă de o femeie se auzi de foarte 
aproape. Surprinsă, privi spre stânga. 

Tolănită cu eleganță pe creanga unui copac 
care creștea lângă fereastra ei, Leah zări o pi- 
sică magnifică, cu blană lungă și neagră și ochi 
aurii. Nu semăna cu nici o pisică pe care o vă- 
zuse Leah vreodată, dar se potrivea cu evenimen- 
tele zilei. 

- Bună ziua, spuse Leah politicoasă. Eşti vreo 
pisică magică de pe Tărâmul Zânelor? 

Pisica se strânse ca un arc, apoi făcu un salt ui- 
mitor, aterizând lin pe pervazul ferestrei. După 
aceea, își frecă obrazul de braţul lui Leah, torcând 
cu putere. 

Leah mângâie spinarea pisicii. Splendida blană 
neagră era moale ca mătasea. 

-Ce domniță frumoasă ești. Nu puteai fi altceva 
decât o domniță. 

Pisica își înălță capul aristocratic şi o privi pe 
Leah cu uriaşii ei ochi aurii care păreau la fel de 
inteligenţi ca ai unui om. Leah clipi. Poate chiar 
era o ființă de pe Tărâmul Zânelor. Simțindu-se 
absurdă, întrebă: 

- Te-a trimis Ranulph, să mă supraveghezi? 

Scoțând un sunet disprețuitor de felină, pisica 
sări de pe pervaz în camera lui Leah, traversă grați- 
oasă covorul şi se urcă pe pat. Acolo, se încovrigă, 
devenind o minge de blană care adormi. 

-Cu siguranţă ştii ce înseamnă să te simți ca 
acasă, rosti amuzată Leah. Se așeză pe pat, lângă 
pisică, şi începu s-o mângâie din nou. Mi-ar plăcea 
foarte mult să te păstrez, dar sunt sigură că ai deja 
O casă. 

Totuși, nu-și imagina cine din împrejurimi 
putea avea o asemenea pisică rară şi, evident, 
valoroasă. Leah cunoştea fiecare animal aflat pe 
o rază de câţiva kilometri, și nici măcar unul 
nu semăna nici pe departe cu această creatură 
încântătoare. 

Pisica toarse în extaz când degetele lui Leah gă- 
siră locul sensibil de sub bărbia ei. Leah întrebă: 

-Cum să te numesc? 

Pisica deschise ochii pentru un moment. În timp 
ce privirea ei o întâlni pe a lui Leah, un cuvânt 

se formă în mintea acesteia. Pe jumătate convinsă 
că avea să rostească Bedlam!, Leah întrebă: 

- Te numești Shadow? 

Radiind de satisfacţie, pisica închise din nou 
ochii şi îşi vârî nasul sub magnifica sa coadă stu- 
foasă. Leah era, cu siguranţă, gata să aleagă numele 
Bedlam. Totuşi, fredonă încântată în vreme ce îşi 
schimbă hainele pentru cină. 


În dimineața următoarea, haosul domnea la 
moșia Marlowe. Ranulph traversă domeniul şi își 
găsi refugiu în umbra unui gard viu ornamental, 
pentru a urmări pregătirile care se făceau cu oca- 
zia trimiterii la Londra a domnișoarei Leah. Întâi, 
uriașa trăsură pentru călătorii lungi ieși greoaie 
din grajd. Apoi, un lacheu aduse afară un mic 
cufăr în care se aflau hainele tinerei domnițe. 
Ranulph fu încântat să constate că ea nu își lua 
multe veșminte - niciodată nu fusese impresionat 
de garderoba ei. Din fericire, aceasta avea să se îm- 
bunătățească la Londra. Şi, desigur, când ea avea 
să fie a lui, avea să o îmbrace în raze de lună și-n 
mătăsuri de-ale zânelor. 

Leah însăși apăru, părând hărțuită și puţin 
înfricoşată de faptul că îşi părăsea casa pentru 
prima dată în viața ei. În brațele ei se afla cutia 
în care își ținea harpa. Pe urmele ei venea o 
servitoare mai în vârstă, care avea s-o însoțească 

la Londra și, pe urmă, să se întoarcă acasă cu 
trăsura. În cele din urmă, apărură şi părinții 
ei, care, așa cum se cuvenea, își luară rămas-bun de 
a fiica lor. 

Ranulph o studie înfometat pe Leah. Muritorii 
aveau o vitalitate extrem de seducătoare. Suplimen- 
tul de strălucire magică o făcuse cu adevărat încân- 
tătoare. Dar magia lui era limitată de faptul că ea 
încă nu'era legată de el - nu putuse decât să perfec- 
ţioneze trăsăturile pe care ea le avea. 

Când ea avea să fie pe deplin a lui, el avea să fie 
capabil să-i modifice aspectul după cum dorea. S-o 
facă înaltă, poate, sau voluptuoasă, sau s-o înzestre- 
ze cu părul blond-argintiu al unei regine a zânelor. 
Ar fi ca şi cum ar avea un harem personal. Poate 
ar fi făcut-o să aibă un lung păr negru care să se 
onduleze şi să danseze până la călcâiele ei. Cu toate 
că nu-i plăcuse niciodată părul brunet, ar putea fi 
o schimbare plăcută, dat fiind faptul că majoritatea 
zânelor aveau părul blond. 

Leah tocmai era pe punctul de a se urca în tră- 
sură, când o pisică neagră cu blana mare se prelin- 
se pe lângă ea şi sări înăuntru. Leah scoase pisica. 
Aceasta fu din nou înăuntru înainte ca Leah să 
apuce a-și îndrepta trupul. 

Ranulph râse văzând bătălia care se desfășura în 
fața ochilor săi. Pisicile erau niște animale misteri- 
oase care circulau libere între lumea zânelor şi cea 
a muritorilor. Aceasta fusese evident atrasă de mi- 
rosul magiei. 

Un lacheu prinse pisica, însă aceasta se elibe- 
ră într-o clipită din mâinile lui. După ce anima- 
lul fu scos din nou din trăsură, ușa fu repede 
închisă în urma lui Leah şi a servitoarei, pentru ca 
pisica să nu li se poată alătura. Aceasta execută însă 
o săritură magnifică, ajungând pe bancheta, alături 
de vizitiu. 

Din moment ce pisica era clar hotărâtă să mear- 
gă la Londra, Leah cedă cu înțelepciune şi des- 
chise încet ușa trăsurii. Creatura sări cu eleganță 
înăuntru şi se făcu covrig lângă ea. Lady Marlowe 
sugeră că, dacă fiica ei chiar trebuia să ia acea 
felină, măcar s-o pună într-un coş. Leah zâmbi şi 
spuse că nu era necesar. Ranulph era mulțumit 
de discernământul și de flexibilitatea ei - urma să 
se descurce de minune când el avea să o aducă în 
lumea zânelor. 

Cu o opintire vitejească, trăsura se porni la drum. 
Cei doi soți Marlowe și servitorii care veniseră 
să-și ia rămas-bun de la micuța lor domnişoară 
se întoarseră la activitățile lor normale. Doar 
Ranulph rămase să privească în urma trăsurii care 
dispăru dincolo de cotitura aleii. 

Simţi un val de tristețe combinat cu o undă 
de nerăbdare. Pe toți zeii, o dorea! Însă trebuia 
să aștepte, să-i dea răgaz să devină dependentă de 
puterea frumuseții ei şi să se îndrăgostească nebu- 
neşte de vreun bărbat muritor. Abia atunci avea să 
fie suficient de coaptă pentru a putea fi culeasă. 

Dacă se mișca prea repede, risca s-o piardă. Își dä- 
duse seama cu o zi în urmă că nu putea fi zorită. 

Se gândi în treacăt la Lady Kamana. O creatu- 
ră stranie, dar amuzantă și destul de atrăgătoare 
în felul ei neobișnuit. Poate s-ar putea folosi de ea 
pentru a se distra în următoarele săptămâni, care 
aveau să fie foarte lungi. Însă ea părăsise pădurea - 
simțise momentul când aceasta plecase, la fel cum 
simţea tot ce se petrecea pe teritoriul lui. Mâna- 
tă de dorinţa ei de a explora noul pământ, Lady 
Kamana putea fi oriunde. 

Se întrebă ce-ar gândi despre ea celelalte ființe 
de pe Tărâmul Zânelor. Uneori, acestea puteau fi 
crude față de oricine era diferit de ele, iar el aflase 
asta pe pielea sa. 

Ideea îi veni pe neașteptate, în vreme ce se în- 
torcea în pădure. De ce să nu plece el însuși la 
Londra? Locul acela era o aglomerare de pietre 
și de oameni, dar existau parcuri cu suficientă 
verdeață pentru ca vizita să i se pară suportabi- 
la. Avea să o poată vedea pe Leah, dar şi alte pri- 
velişti. Trecuse mult timp de când fusese ultima 
oară la Londra. 

Încercă să-și aducă aminte când anume se în- 
tâmplase asta. Tipul acela Henry, cel cu șase 
neveste, fusese rege pe vremea aceea. De atunci, 
orașul trebuie să se fi schimbat foarte mult. Proba- 
bil nu în bine, dar totuși o vizită ar fi interesantă 
şi ar umple orele în care nu avea nimic de făcut. 

Avea să aștepte puţin înainte să plece. Intenționa 
să-i dea timp lui Leah să se acomodeze. Cu puţin 
noroc, avea să fie pregătită pentru el mai curând 
decât se aştepta. 

Cu paşi uşori, intră în adâncurile primitoare ale 
pădurii. 


capitolul 2 


Cu Shadow în braţele ei, Leah cobori precaută 
din trăsură, în fața imensei case din Londra a lui 
Lady Wheaton. Era după-amiază târziu, şi, după 
două zile petrecute într-un vehicul care huruia 
şi se hurducăia, se simţea extenuată și deprima- 
tă. Era atât de departe de casă. De ce venise de 
bunăvoie printre străini? Ea și însoțitorii ei își 
petrecuseră noaptea trecută la un popas pentru 
trăsuri, iar privirile pe care i le aruncaseră bărbaţii 
de-acolo fuseseră extrem de nerușinate. Cu toate 
că îi avea alături pe servitoarea și pe vizitiul ei, îşi 
făcuse griji. 

Abătută, o urmă pe servitoare pe trepte, apoi aş- 
teptă să fie primite în casă. Când un majordom în 
vârstă deschise ușa, ea spuse: 

- Eu sunt domnișoara Marlowe. Lady Wheaton 
mă așteaptă. 

Majordomul întâi căscă gura, apoi îşi scutură 
ușor capul, ca un câine după baie. 

- Poftiţi, domnişoară, zise el recăpătându-şi con- 
trolul. Înălțimea Sa doreşte să vă vadă imediat. 

Cu pisica încă în brațele ei, Leah îl urmă gră- 
bită pe servitor pe scări şi intră într-un budoar 
mic și bogat decorat. O femeie frumoasă, înaltă, 
de vârstă mijlocie, stătea tolănită pe un şezlong 

tapițat cu brocart, având în mâini o scrisoare și un 
câine mic încovrigat la picioarele ei. Majordomul 
anunţă solemn: 

- Doamnă, domnișoara Marlowe a sosit. 

Lady Wheaton lăsă scrisoarea în jos și își ridică 
privirea. Îmbrăcată după ultima modă, avea trăsă- 
turi puternice, frumoase și un aer autoritar. 

Leah făcu o plecăciune cât de politicoasă putu cu 
o pisică destul de mare întinsă peste umărul ei. 

- Bună ziua, Lady Wheaton. A fost foarte ama- 
bil din partea dumneavoastră să mă invitați la 
Londra. 

Preţ de o clipă, Lady Wheaton se holbă la ea cu 
acea expresie stupefiată cu care Leah începea să se 
obișnuiască deja, urmare a modificării înfățișării ei. 
Apoi Înălțimea Sa se ridică şi se apropie, cu cățelul 
pe urmele ei. 

- Ce încântătoare ești! Mama ta a fost prea mo- 
destă atunci cânt te-a lăudat. O studie interesată pe 
Leah. Vei avea mare succes. Își garantez. Dar draga 
mea copilă... o pisică? 

Leah, care începuse să se însuflețească văzând 
admiraţia femeii, se înroși. 

- Îmi cer scuze, doamnă. Shadow n-a acceptat să 
rămână acasă. 

Naşa ei se încruntă. 

-Nici eu, nici Rex nu suntem defel atașați de 
pisici. 

Rex se identifică printr-un lătrat ascuţit. Câinele 
țopăi spre Leah, părând gata să pună pe fugă sau să 
mănânce invadatorul felin. 

Shadow sări din braţele lui Leah și se uită fix la 
Rex. Câinele se opri brusc. Apoi scheună și se lăsă 
pe burtă, şi toate pornirile belicoase îi dispărură ca 
prin minune. 

Pisica păşi spre el, cu privirea aţintită în ochii 
câinelui, până când nasurile lor se atinseră. După 
un moment în care scânci panicat, Rex scoase un 
soi de suspin și se relaxă. 

Shadow se îndreptă încet spre Lady Wheaton și 
începu să se frece de gleznele ei, torcând zgomotos. 
Expresia iniţial dezgustată a Înălțimii Sale dispăru 
aproape imediat. 

-Este o creatură foarte prietenoasă, nu-i așa? 
Se aplecă şi bătu ușurel pisica pe cap, de parcă 
Shadow ar fi fost un câine. Și destul de frumoasă 
pentru o pisică. 

Leah aproape izbucni în râs în timp ce o urmărea 
pe Shadow fermecând-o pe gazda ei. 

Lady Wheaton își îndreptă trupul. 

- Din moment ce Rex nu pare să obiecteze, pre- 
supun că nu-i nici o problemă să ținem pisica aici, 
dar să nu-i permiţi să-mi zgârie mobila. 

În mod cert, Înălțimea Sa nu ştia nimic despre 
pisici, altfel nu i-ar fi venit stupida idee că pisicile 
puteau fi dresate pentru a face ce vrei tu. Totuși, 
Shadow nu zgâriase nimic deocamdată şi părea 

să știe foarte clar pe cine trebuie să manipuleze 
pentru a obține ce dorea. 

Cu voce blândă, Leah spuse: 

- Da, Lady Wheaton. Şi chiar este o pisică foarte 
cuminte. 

- Zi-mi mătușă Andrea, rosti Lady Wheaton 
cu căldură. Probabil ești obosită. Vei dori să iei 
cina în camera ta. O să cer să ţi se trimită o tavă. 
Apoi trebuie să tragi un pui de somn bun, pen- 
tru că mâine ne vom duce la croitoreasă să-ți co- 
mandăm garderoba. Săptămâna viitoare organizez 
balul de toamnă. Va fi ocazia perfectă pentru a te 
prezenta. Îi dădu încet ocol lui Leah. Stai să 
te vadă Lady Hill, spuse ea cu satisfacţie în glas. 
În tot sezonul de primăvară trecut a vorbit insu- 
portabil de mult despre cât de frumoasă este fiica 
ei, Mary, însă tu o pui în umbră pe fata aceea. 
Să te prezint va fi un mare triumf pentru mine. 
Vei fi frumusețea sezonului. 

Un pic consternată, Leah o luă pe Shadow şi 
se retrase. Nu știuse că avea să fie folosită de 
mătușa ei pentru a-i face în ciudă rivalei sale 
de multă vreme. Totuși, presupuse că era o trea- 
bă inofensivă. 

În timp ce se instală într-un dormitor foarte 
mare şi frumos aranjat, gândurile ei se îndrep- 
tară spre perspectiva mult mai plăcută a unei 
noi garderobe. 

Lacheul o ajută pe Leah să se urce în trăsură. 
Cu un suspin, se prăbuși pe bancheta din fața mä- 
tuşii ei. 

- Habar n-aveam cât de obositor este să fii în pas 
cu moda. Au trecut deja trei zile de cumpărături și 
de probe la care am fost ciupită și îimpunsă cu acul. 
În vreme ce trăsura se puse în mișcare, privi pe 
fereastră. Pot să-mi scot vălul? Nu este foarte con- 
fortabil într-o zi atât de călduroasă. 

- Așteapră până când ieşim de pe Bond Street, 
îi ceru Lady Wheaton. Nu vreau să risc să te 
vadă cineva în public înainte de marea prezen- 
tare de la balul meu. Își strânse buzele. În loc 
să te prezint în obișnuitul șir de întâmpinare, o să 
aştept până când vor fi sosit aproape toţi oaspeții. 
Apoi, ne vom face o mare intrare coborând scă- 
rile principale. 

Leah își reprimă un oftat, deloc sigură că dorea 
să fie în asemenea măsură în centrul atenţiei, dar 
conştientă de faptul că era datoria ei să coopereze 
la planurile lui Lady Wheaton. Din fericire, înce- 
pea s-o îndrăgească tot mai mult pe mătușa ei cu 
limba tăioasă, dar cu inima generoasă. 

- Foarte bine, mătușă Andrea. 

Încă plină de energie în ciuda timpului îndelun- 
gat petrecut la cumpărături, nașa ei spuse: 

- Este vremea să începem a discuta despre po- 
tenţialii soți. Desigur, există câțiva duci din familia 
regală, însă nu sunt de încredere. Vreau ceva mai 
bun pentru tine. 

Slava Domnului pentru asta! Până și Leah ştia 
că ducii necăsătoriți din familia regală erau grași, 
de vârstă mijlocie și veşnic plini de datorii. Și, din 
câte dedusese din povestirile din ziare, nici nu erau 
foarte inteligenţi. Ea voia să se mărite cu un bărbat 
cu care să aibă ce discuta. 

- N-a vrea să fiu ducesă. Aș face de râs un ase- 
menea rang înalt. 

-Pur și simplu ar trebui să pui mai mult preț 
pe tine, draga mea, zise Lady Wheaton repede. 
N-am cunoscut niciodată o femeie frumoasă care 
să aibă atât de puțină încredere în ea. În relaţiile 
dintre sexe, frumusețea unei femei înseamnă pu- 
tere. Trebuie să te folosești de a ta pentru a obține 
bogăția și siguranța care îi asigură unei femei o 
viață confortabilă. Garantat, ducii din familia re- 
gală reprezintă alegeri proaste, însă există ducele 
de Hardcastle. Este mult mai frumos decât oricare 
dintre bărbaţii din familia Hanover și își caută o 
a doua soție. Sprâncenele lui Lady Wheaton 
se împreunară în timp ce continuă: Hardcastle e 
marele premiu la târgul burlacilor, dar mai este 
şi tânărul Lord Wye - l-ai putea cuceri chiar și 
dacă doar pocnești din degete. Cu un gest măreț, 
demonstră cum trebuia făcut. Dacă îţi place genul 
militar, există Duncan Townley, care este un erou 
din Peninsulă și moștenitorul titlului de viconte 
al unchiului său. Nu este cel mai grozav titlu sau 
cel mai bogat om, dar este extrem de arătos. Dacă 
îţi plac poeţii, e Lord Jeffers. Nu e atât de frumos 

ca Byron și nici ca poet nu-i atât de bun, însă este 
mult mai bogat și are un comportament mult 
mai civilizat. 

Înainte ca nașa ei să poată continua, Leah rosti 
alarmată: 

- Bine, dar care sunt bărbaţii agreabili? Cu si- 
guranță calitatea asta este extrem de importantă 
atunci când îţi alegi un soț. 

- Când averea este suficient de mare, nu prea 
mai ai nevoie să-ți vezi soțul după ce i-ai făcut 
moștenitori. O soție care și-a făcut datoria față 
de familia soțului ei are parte de o libertate 
enormă, zise Lady Wheaton fluturând nepă- 
sătoare din mână. Să continuăm! La fel de im- 
portant ca a ști cine este eligibil e să ştii cine nu 
este. Sub nici o formă nu poţi accepta să dansezi 
cu următorii... 

Tot restul drumului, Înălțimea Sa pomeni mai 
multe nume și descrieri picante ale virtuților sau 
ale defectelor fiecărui gentleman ce reprezenta un 
potenţial partener matrimonial. Până să ajungă 
la reședința Wheaton, pe Leah o durea capul 
zdravăn. Se duse direct în camera ei și se trânti 
pe pat. 

Shadow, care urmărise de la fereastră derularea 
întâmplărilor de pe stradă, sări pe dușumea și se 
apropie de Leah ca să i se alăture pe pat. Leah strân- 
se pisica în brațe, recunoscătoare pentru compa- 
nia fără pretenţii. Într-un oraș ciudat şi năucitor, 

avea uneori senzaţia stranie că Shadow era îngerul 
ei păzitor. 

Însă, chiar mai mult decât avea nevoie de pisi- 
ca ei, avea nevoie de muzică. Privirea i se îndreptă 
către harpa care stătea tăcută în cutia ei de lângă 
şifonier. Nu mai cântase de când sosise la Londra - 
pur și simplu, fusese prea obosită. Poate, după 
cină... Nu, fir-ar să fie! Un maestru de dans venea 
să se asigure că Leah era expertă în toate dansurile 
la modă. 

Suspină, iar ochii i se închiseră încet. Peste nu- 
mai câteva zile, avea să fie prezentată înaltei socie- 
tăți. Apoi avea să fie frumuseţea sezonului, iar tot 
acest efort avea să fi meritat. 


Monique, servitoarea franțuzoaică a lui Lady 
Wheaton, făcea ultimele retușuri la coafura lui 
Leah când însăși Înălțimea Sa apăru în dormito- 
rul fetei. 

-Sala de bal este plină și aproape toți bărbații 
de pe lista mea de pretendenți dezirabili au sosit. 
A venit vremea să-ți faci marea intrare, Leah. Lady 
Wheaton zâmbi, cu ochii dansându-i în cap. Toată 
săptămâna trecută am lăsat să-mi scape aluzii despre 
cât de frumoasă este fina mea, așa că toată lumea 
este înnebunită de curiozitate. Ridică-te și lasă-mă 
să te privesc. 

Leah se ridică ascultătoare, iar nașa ei îi examină 
ţinuta, ochilor ei vigilenți nescăpându-le nimic. 

- Sunt sigur că te vei descurca de minune, 
copilo. De minune. 

-Sar putea să leșin, spuse Leah cu glas slab. 

- Prostii. Uită-te la tine! Lady Wheaton o trase pe 
Leah spre oglindă. Eşti un războinic gata de luptă, 
îmbrăcat în armura frumuseţii pentru a da marea 
bătălie a sexelor. 

- Am crezut că am venit la Londra pentru dra- 
goste, nu pentru război. 

Apoi Leah își văzu imaginea în oglindă și 
icni, toate celelalte gânduri fiind uitate. Părul ei 
roșcat fusese aranjat într-o irezistibilă învăluire 
de bucle strălucitoare prinse pe alocuri cu câte 
un pieptăn de aur. Într-o modernă rochie decol- 
tată a cărei fustă era acoperită de un voal străve- 
ziu plin cu briliante, arăta ca o superbă prințesă 
a zânelor. 

Acest gând o făcu să se înfioare. Într-un fel, 
chiar era o prințesă a zânelor - sau poate o pă- 
pușă a zânelor -, aranjată pentru a fi pe placul 
unui lord al zânelor. Privirea ei măsură reflexia 
din oglindă. Trebuia să-i acorde credit lui Lord 
Ranulph - când avea să vină să-și ceară recompen- 
sa, ea nu avea să poată pretinde că el nu își respec- 
tase partea lui de înțelegere. Păr strălucitor, ten 
perfect, ademenitoare siluetă de silfidă - primise 
frumuseţe din plin. 

Se uită la Shadow care stătea ghemuită, privind-o. 
Ochii aurii ai pisicii păreau să se uite la ea călduros 

și aprobator. În mod absurd liniștită de expresia 
pisicii, Leah spuse: 

- Sunt gata, mătușă Andrea. 

Braç la braț, cele două femei părăsiră dormi- 
torul lui Leah și coborâră scara cotită, spre ves- 
tibulul care dădea în sala de bal plină cu flori. 
Leah se simţea ca și cum trecea prin vadul unui 
râu de sunete reprezentate de vuietul conversații- 
lor care se ciocneau precum notele energice scoa- 
se de niște muzicieni. 

Când ajunseră pe la jumătatea scării, capetele 
începură să se întoarcă spre Leah și spre nașa ei. 
Tăcerea se lăsă ca un val care trecu din vestibul în 
sala de bal. Un bărbat rosti cu respect „Cerule!“, 
în vreme ce un altul exclamă: „Este, într-adevăr, 
o zeiţă!“ 

Oaspeţii din sala de bal începură să se adune în 
hol. Înaintea ochilor măriţi de uimire ai lui Leah, 
locul de la baza scărilor se umplu cu oameni, privi- 
rile acestora fiind aţintite asupra ei. Cele mai mul- 
te expresii erau de admiraţie stupefiată, însă ici și 
colo, femei cu buzele strânse își analizau cu ciudă 
noua rivală. 

Leah încremeni, dorindu-și să o ia la fugă înapoi 
pe scări, însă presiunea strânsorii lui Lady Whea- 
ton o făcu să continue coborârea. 

- Ți-am spus, șopti triumfătoare nașa ei. Ui- 
tă-te la ei! Până la sfârșitul lunii, o să fii logodită, 
fata mea. 

Ajunseră la baza scărilor și fură instantaneu în- 
conjurate de bărbaţi cu ochi avizi și cu inimi pline 
de dorință. 

-Vā rog să mă prezentaţi, Lady Wheaton! ceru 
un individ înalt și greoi. 

De lângă el, un gentleman emoționat zise cu 
accent franțuzesc: 

-Un dans, mademoiselle, trebuie neapărat să-mi 
rezervaţi un dans. 

Un tânăr bărbat cu ochii mari strigă: 

- Îţi cer mâna pentru a mă căsători cu tine, scum- 
pa mea zeiță. Te voi face contesă de Wye. 

Alte cereri, alte pretenții se năpustiră spre ea. 
Leah simţea dorința izvorând din bărbați precum o 
fierbinţeală animalică. Erau înalți, puternici, apro- 
piindu-se precum o haită de lupi... 

„Tu ai vrut să fii admirată.“ Cuvintele se forma- 
ră în mintea ei, ușoare și ironice. Lord Ranulph 
o urmărea, poate, în vreun mod ciudat, caracteris- 
tic zânelor? 

Uşoara tachinare a gândului o întări. Ei bine, 
dorise admiraţie. Avea doar nevoie de timp pentru a 
se acomoda cu atât de multă atenție. Primul val de 
panică se retrăgea deja. 

Lady Wheaton începu să facă prezentările și să 
repartizeze dansurile protejatei sale. Leah era mai 
mult decât dornică să o lase pe nașa ei să se ocupe 
de asemenea lucruri. Ea își folosea propria energie 
pentru a-și păstra mintea limpede. Păcat că nu par- 
ticipase niciodată la un bal înainte, când avusese 

o înfățișare obișnuită, ştearsă. Dar, desigur, cu înfă- 
țișarea ei ștearsă, n-ar fi fost invitată nicăieri. 

După toată agitația prezentărilor, fu încredin- 
țată primului ei partener de dans, Lord Wye, 
tânărul bărbat care o ceruse virtual în căsătorie îna- 
inte de a-i fi aflat măcar numele. Acesta era unul 
dintre curtezanii dezirabili descriși de Lady Whea- 
ton, ceea ce însemna că era posesorul unei averi 
colosale și al unui titlu impresionant. 

Din păcate, nu era deloc vorbăreț din fire. 
În timpul dansului, nu făcuse decât să se holbeze 
cu adoraţie la Leah. Bănuia că nu era mai în vârstă 
decât ea. Se simțea sfâșiată între empatia pentru 
timiditatea lui și amuzamentul stârnit de felul cum 
se înroșea ori de câte ori ea se aventura să facă un 
comentariu. Zâmbetul pe care i-l adresă la sfârșitul 
cadrilului îl reduse la o bâlbâială incoerentă. 

Următorul ei partener, ducele de Hardcastle, 
avea o exprimare mai coerentă. Avea în jur de 35 
de ani, era văduv și un om de lume care se afla 
în fruntea listei lui Lady Wheaton. Era un bărbat 
frumos, și făcu comentarii spirituale ori de câte ori 
derularea dansului îi aducea unul lângă altul. Una 
peste alta, era un posibil soț bun, doar că privirea 
lui fierbinte și înfometată părea să o dezbrace până 
la piele. 

Totuși, deși Hardcastle îi stârnea o oarecare ne- 
liniște, simți strălucirea triumfului la gândul că 
el o dorea. Nimeni nu o dorise vreodată pe Leah 
cea ștearsă. 

Ea făcu o plecăciune la sfârșitul dansului. 

- Mulţumesc, alteță. Sunteţi foarte amabil. 

- Amabilitatea n-are nimic dea face cu asta. 
Ochii lui cu pleoape grele o studiară cu o intensita- 
te mistuitoare. Pe curând, domnișoară Marlowe. 

O conduse înapoi la Lady Wheaton, care profită 
de intervalul dintre dansuri pentru a le-o prezen- 
ta pe Leah unora dintre cele mai puternice femei 
care conduceau societatea londoneză. Leah își re- 
venise suficient din nervozitatea de mai devreme, 
astfel încât reuși să zâmbească, să facă reveren- 
țe și să rostească formulele de prezentare fără să 
se bâlbâie. 

Evoluţia ei fu urmată de comentarii aprobatoare 
de genul „Ce maniere frumoase are fata asta“ și „Îţi 
face cinste, Andrea“. 

Leah era tentată să râdă. Ea doar punea în prac- 
tică politeţurile învățate de orice copil în școala 
primară, însă, cu toate astea, unele dintre femeile 
acelea reacționau ca și cum comportamentul ei era 
nefiresc. Asta însemna fie că marile frumuseți erau 
de obicei lipsite de maniere, fie că Leah era apreci- 
ată pentru buna-cuviință mai mult decât ar fi fost o 
fată mai puțin frumoasă. 

Până la sfârșitul acelei seri lungi, ajunsese să 
se bucure de fiecare fărâmă din admiraţia care îi 
era adresată. Lady Wheaton avea dreptate - asta 
însemna putere. Privirile calde erau ca un bal- 
sam după o viaţă întreagă în care fusese ignorată. 
Cele mai simple remarci pe care le făcea Leah erau 

salutate cu râsete, de parcă ea ar fi fost deosebit de 
spirituală. Fiecare zâmbet al ei era primit ca un dar 
preţios. Dansurile cu ea erau căutate ca și cum ar fi 
fost Sfântul Graal. 

Devenise frumoasa societății - și era încântată 
de asta. 

După două săptămâni de activitate socială, 
Leah era universal recunoscută drept „frumuseţea 
sezonului“. Fuseseră livrate atât de multe flori, în- 
cât fiecare cameră de la reședința Wheaton era 
înmiresmată. Ea începuse să facă o colecție cu 
poeziile care îi fuseseră trimise. Jumătate dintre 
ele proveneau de la Lord Jeffers, un adorator care 
era poet de curte şi burlac eligibil. După cum spu- 
sese Lady Wheaton, nu era un poet la fel de bun 
precum Byron, însă omul avea o întorsătură fru- 
moasă de frază. 

Odihnindu-se în camera ei înainte de a începe 
să se pregătească pentru balul de la faimosul palat 
al ducelui de Hardcastle, Leah zâmbi citind ulti- 
ma realizare trimisă de Lord Jeffers, apoi o dădu 
deoparte. Poetul era încântător, dar îndrăgostit mai 
degrabă de ideea de dragoste decât de ea. 

Se relaxă în fotoliul cu rezemătoare pentru 
cap, apreciind acea perioadă de pace și linişte. Fu- 
seseră prea puţine asemenea momente în ultimele 
două săptămâni. 

- Este foarte incitant să fii o frumuseţe, Sha- 
dow, însă nu m-am îndrăgostit încă, spuse ea 
»frând. Nici măcar n-am întâlnit pe cineva de care 


48 Mary Jo Putney 


să vreau să mă îndrăgostesc. Este ceva în neregulă 
cu mine? 

Pisica întoarse capul spre Leah, ca și cum o as- 
culta cu adevărat. Un gând se născu în mintea lui 
Leah: „Încă n-ai întâlnit bărbatul potrivit“. 

Leah nu mai era surprinsă de asemenea inci- 
dente. Dacă, după cum se ştia, toate pisicile erau 
fermecate, ea era pe jumătate convinsă că Shadow 
fusese trimisă de Lord Ranulph ca un soi de gardi- 
an. Dacă vrăjitoarele aveau animalele lor, zânele de 
ce să nu aibă? 

O urmă de dezgust trecu prin mintea lui Leah. 
Îi zâmbi pisicii care își flutura iritată coada 
stufoasă. 

- Consideri că acest gând este insultător? Îmi 
pare foarte rău. 

Se duse să-și ia harpa din cutia sa, apoi se 
aşeză din nou şi își trecu degetele peste strune. 
Notele familiare o făcură să zâmbească de plăcere. 
Se instală comod pentru a cânta de-adevărarelea. 
Degetele îi erau puţin înțepenite, dar își recăpătară 
rapid mobilitatea. 

Păru să fi trecut doar o clipă până când intră 
Monique. Camerista rosti scandalizată: 

-M'xelle ar trebui să vă îmbrăcați deja pen- 
tru bal! 

Leah dădu să protesteze că voia să-și petreacă 
seara cântând, dar se opri. Venise la Londra ca să 
găsească dragostea. Urma să aibă vreme pentru mu- 
zică mai târziu. 

Dansul se încheie, iar ducele de Hardcastle se 
înclină pentru a săruta mâna lui Leah. 

- Valsaţi minunat, domnişoară Marlowe. Dar, 
desigur, dumneavoastră sunteți minunată în toate 
privințele. 

Roșie la față fiindcă făcuse un efort rotindu-se în 
dans, Leah își plecă grațioasă capul. 

- Pentru a dansa bine vals este nevoie de un 
partener bun. 

Gura ducelui se arcui într-un zâmbet ca de 
prădător. 

- Sunteţi la fel de spirituală pe cât sunteți de în- 
cântătoare. 

Nu fusese nimic foarte spiritual, însă Leah se 
obișnuise deja cu asemenea reacții exagerate. 
Ducele puse mâna ei înmănușată pe braţul lui 
şi continuă: 

- Este foarte cald în sala de bal. Haideţi în grădi- 
na mea să respirăm puţin aer proaspăt. 

Leah ezită. Acesta venise la reședința Wheaton 
de câteva ori, întotdeauna îi solicita câte două dan- 
suri la fiecare eveniment, iar o dată o scosese la 
plimbare. Mătușa Andrea îi spusese că, în cluburi, 
~ făceau pariuri că Leah avea să fie următoarea 
ducesă. Leah nu era sigură ce simţea în privința 
:ceasta. Hardcastle era un personaj impresionant 
+, cu siguranță, o partidă strălucită, însă el o făcea 
"a continuare să se simtă nervoasă în preajma lui. 
Trebuia să-l cunoască mai bine. 

- Mi-ar plăcea să respir niște aer proaspăt, altețā. 

În vreme ce el o conducea prin aglomerata sală 
de bal, Leah îi studie pe ceilalți oaspeți. Își imagi- 
nase că, la Londra, avea să se împrietenească rapid 
cu alte tinere femei, așa cum făcuse acasă, dar acest 
lucru nu se întâmplase. Fetele cu adevărat drăguțe 
erau geloase, iar cele care arătau acceptabil o evi- 
tau. Amintindu-și de zilele ei serbede, bănuia că 
acestea credeau că ea era interesată doar de găsirea 
unui termen de comparaţie pentru frumuseţea ei. 
Acest gând o întrista. Nu se gândise că frumuseţea 
avea drept consecință lipsa de prietene. 

Privirea ei se opri asupra unei tinere femei fra- 
pant de frumoasă, cu părul auriu. Era aproape 
de vârsta lui Leah și, în loc să se încrunte la ea, îi 
adresă o tentativă de zâmbet. Leah dădu să-i zâm- 
bească la rându-i, însă își dădu seama că blonda 
avea ochii de un verde intens. Exact ca ai lui Lord 
Ranulph și ca ai ei înseși. 

Hardcastle făcu o remarcă, iar Leah își întoarse 
repede privirea de la femeia cu ochi verzi. Oare era 
o zână sau o altă muritoare care făcuse o înțelegere 
diavolească? Leah își dădu seama că nu dorea să 
cunoască răspunsul. 

În timp ce orchestra începea din nou să cânte 
pentru un alt dans, ducele o conduse pe Leah prin 
ușile franțuzești. Alte câteva cupluri se aflau pe 
terasa din piatră, perfect vizibilă din sala de bal, 
așa că nu i se păru necuviincios să îl însoțească. 

Însă când el o îndrumă spre treptele care duceau în 
grădina întunecată, Leah se opuse. 

-Naşa mea mi-a spus că nu trebuie să rămân 
niciodată singură cu un bărbat. 

Sprâncenele lui se ridicară nerăbdătoare. 

- Eu nu sunt un bărbat. Sunt ducele de Hard- 
castle. Lady Wheaton ar fi întru totul de acord. 

Înainte ca Leah să poată protesta din nou, ajun- 
seseră deja pe o alee pietruită care ducea în inima 
imensei grădini. Era plăcut să fii înconjurat de co- 
pacii întunecaţi și umbroși și de parfumul plante- 
lor care creșteau, în loc să te afli printre oaspeții 
flecăritori de la bal și trupurile lor asudate. Leah se 
relaxă, bucurându-se de aerul răcoros și de faptul că 
era însoțită de unul dintre cei mai importanţi lorzi 
ai Angliei. Această scenă ar fi fost de neimaginat cu 
o lună în urmă. 

- Grădina dumneavoastră pare încântătoare, 
alteță. Mi-ar plăcea s-o văd cândva, la lumina zilei. 

- Când doriţi, draga mea domnişoară. 

Vocea lui avu ceva ciudat, dur. 

Aleea mărginită de copaci dădea într-un spațiu 
deschis. Cu toate că noaptea era fără lună, stelele 
luminau suficient pentru a se zări contururile unei 
statui de marmură aflate în mijlocul unei fântâni 
arteziene molcome. Leah își miji ochii pentru a 
vedea statuia mai bine, apoi se îmbujoră, încânta- 
tă că era întuneric. Sculptura părea să reprezinte 
o femeie goală îmbrăţișând cât se poate de inde- 
cent o lebădă. 

Hotărându-se că încălcase suficient de mult regu- 
lile bunei-cuviinţe, spuse: 

-Vä rog să mă conduceţi înapoi, alteță. Începe 
să-mi fie frig. 

-O să vă încălzesc eu. 

Nota dură pe care o deslușise mai devreme era 
mai accentuată acum, și, brusc, brațele lui ajunseră 
în jurul ei, iar buzele lui le striviră pe ale ei. Când 
încercă să protesteze, limba lui groasă se strecură 
printre buzele ei. 

Ea se sufocă, simțind cum i se face rău. Îşi propti 
mâinile în pieptul lui și îl împinse, însă reuși doar 
să se desprindă din revoltătorul sărut. 

- Alteță, vă rog! V-aţi pierdut cu firea. 

-Asta numai din cauza ta, scumpa mea, rosti 
el cu glas răgușit. Mâna lui cobori și o strânse de 
fese, apăsând-o cu putere de trupul lui fierbinte și 
obscen de umflat. Eşti cea mai fascinantă creatură 
pe care am văzut-o vreodată. Mă faci să înnebunesc 
de dorință. 

Şocată de intimitatea nedorită, ea se răsti: 

- Asta nu-i vina mea! 

Încercă să scape din nou, însă el își menţinu 
strânsoarea. Una dintre mâinile lui bâjbâi până îi 
cuprinse pieptul. Ajunsă aproape în pragul isteriei, 
ea gâfâi: 

- Daţi-mi drumul sau o să ţip! 

- Pentru numele lui Dumnezeu, nu te mai agita 
atât, zise el nerăbdător. Nu te-aș seduce în propria 
grădină dacă intenţiile mele n-ar fi onorabile. 

Înainte ca ea să poată spune că asta nu era se- 
ducţie, ci viol, gura lui o strivi din nou pe a ei. 
Conștientiză cu oroare că îi ridica fusta. Dumneze- 
ule, nu avea să fie niciodată în stare să se elibereze. 
El era prea puternic, prea hotărât să facă după pof- 
ta inimii. lar dacă izbutea, ei nu îi mai rămânea 
decât să se mărite cu el. 

În mintea ei, auzi cuvintele reci: „Tu ai vrut fru- 
museţea care să-i înnebunească pe bărbaţi“. Oare 
era Lord Ranulph din nou? Dar ea nu-și dorise 
așa ceva! 

Deodată, o voce dură se răsti: 

- Las-o în pace! 

Nouvenitul își însoți porunca și cu desprinderea 
fizică a ducelui de Leah. Luptându-se să-și recapete 
răsuflarea, Leah se dădu îndărăt câțiva pași și încer- 
că să-l vadă pe salvatorul ei. În întuneric, acesta era 
doar o umbră fără chip. De înălțime mijlocie, cu 
umeri laţi - și cu o coordonare perfectă. 

- La naiba, domnule, ai idee cine sunt eu? mârâi 
ducele la bărbatul care intervenise. 

-Cred că da, se auzi replica înghețată. Această 
purtare nu-ți face cinste, alteță. 

- Mă critici pe mine? rosti Hardcastle, nevenin- 
du-i să creadă. Cum îndrăzneșşti să intervii între un 
bărbat și viitoarea lui soție? 

-Nu mi s-a părut o femeie dornică să-ți accepte 
avansurile, replică bărbatul. Am greșit crezând ast- 
fel, domnișoară? 

- Zi-i acestui nebun că suntem logodiți, porunci 
Hardcastle. 

Leah vru să spună că nu s-ar mărita cu ducele 
nici dacă ar fi ultimul bărbat al creștinătății, însă 
își aminti la vreme că nu ar fi înțelept să umi- 
lească un om care avea atâta putere. Şi, sincer vor- 
bind, el nu avusese nici un motiv să creadă că ea nu 
i-ar accepta cererea în căsătorie. 

- Cu toate că nu pun la îndoială intenţiile dum- 
neavoastră onorabile, alteță, aţi omis formalitatea 
de a-mi cere mâna, rosti ea cu grijă. Îmi faceți o 
mare onoare, dar... dar nu cred că am fi potriviţi. 

- N-am fi potriviţi! zise Hardcastle, nevenindu-i 
să-și creadă urechilor. Un nimeni ca tine refuză șan- 
sa de a deveni ducesă? 

- Da, rosti ea cu voce șoptită. 

Lui Hardcastle îi căzu falca. Apoi expresia îi de- 
veni disprețuitoare. 

- Te-am considerat demnă să-mi devii soție, 
însă nu ești decât o fetişcană proastă și imperti- 
nentă. Ai perfectă dreptate - nu ne-am potrivi 
absolut deloc. O să-i spun nașei tale să-și cheme 
trăsura pentru că nu te simţi bine. Și îţi sugerez 
ca, pe viitor, să renunțţi la trucurile viclene care 
îl pot face pe un bărbat să creadă că are parte de 
afecțiunea ta. 

Se răsuci pe călcâie și o luă din loc. Leah răma- 
se acolo tremurând, până când salvatorul ei rosti 
cu blândețe: 

- Staţi jos. 

O conduse către o bancă. Ea se așeză încet pe 
piatra rece. 

- Mulţumesc, spuse ea cu glas tremurător. Când 
am ieșit să luăm aer, eu... eu habar n-am avut care 
erau intențiile lui. 

-Nu e greu de presupus că un bărbat care duce 
O fată într-o grădină întunecată nu are în minte ni- 
mic bun, zise salvatorul ei pe un ton sec, în vreme 
ce îşi scotea haina și i-o punea pe umeri. Vă sugerez 
să nu mai răspundeți unor asemenea invitaţii decât 
dacă intenţionaţi să acceptaţi avansurile gentlema- 
nului respectiv. 

Avea o voce profundă, cu adevărat minunată. 
În vreme ce strângea recunoscătoare în jurul trupu- 
lui haina care păstra căldura lui, încercă din nou 
să-i zărească fața, însă nu reuși. Era doar o siluetă 
în umbrele întunecate. Dorindu-și ca el să aibă o 
părere bună despre ea, spuse cu toată sinceritatea: 

- Chiar n-am încurajat avansurile ducelui, în ciu- 
da celor zise de el. 

- Atunci, presupun că sunteți foarte frumoasă, 
rosti el pe un ton cinic. Bărbații bogați au tendința 
de a crede că femeile frumoase li se cuvin, iar femei- 
le frumoase au tendința să presupună că merită bo- 
zăția. Este genul de afacere care există din vremuri 
memoriale, așa că, probabil, ducele poate fi iertat 
pentru această neînțelegere. 

- Ce prostie, pufni ea. Căsătoria ar trebui să aibă 
mai multă legătură cu dragostea decât cu bogăția și 
.u frumusețea. 

- Sunteţi foarte tânără, zise el, însă vocea i se mai 
înmuiase. 

Gura ei se arcui într-un zâmbet trist. 

- Presupun că da. Însă nu-mi face plăcere să mi 
se atragă atenția asupra acestui lucru. 

- Nici mie nu mi-ar face plăcere, fu el de acord. 
Dar dacă vă simțiți suficient de bine, daţi-mi voie 
să vă conduc. Cu siguranță că mătușa dumneavoas- 
tră vă așteaptă. 

În tăcere, Leah se ridică și îi luă brațul. Era dur și 
musculos sub materialul cămâășii. Putere care fusese 
folosită pentru a o proteja, nu pentru a o ataca. 
În timp ce mergeau prin grădină, ea spuse: 

- Sper că ducele nu mă va distruge din punct de 
vedere social. 

- N-o va face, zise salvatorul ei pe un ton încreză- 
tor. S-ar pune pe el însuși într-o lumină proastă. 

Când ajunseră pe laterala palatului, torțele 
aprinse care erau înșirate de-a lungul aleii principa 
le o dădură la iveală pe Lady Wheaton, care aştepta 
lângă trăsură, având pe chip o expresie îngrijorată. 
Cu toate că Leah ar fi dorit să vadă faţa salvato- 
rului ei, nu voia ca el s-o vadă pe a ei, nu după toate 
cele întâmplate. 

Se opri şi îşi dădu jos haina lui. În timp ce i-o 
înapoie, îi zise: 

- Vă mulțumesc din suflet, domnule. Şi... vă rog, 
nu mă urmăriți cu privirea în vreme ce plec. 

Înţelegându-i dorinţa, el rosti amuzat: 

-Sä rămânem străini în noapte, cu toată stânje- 
neala ascunsă bine în întuneric. Dar dacă ne vom 
întâlni din nou? 

-Vom pretinde că asta nu sa întâmplat nicio- 
dată, spuse ea cu fermitate. 

- Cum doriţi, zise el și făcu o plecăciune, cămașa 
lui întrezărindu-se în întuneric. 

Şi ea făcu o plecăciune, sperând să se reîntâlneas- 
că la un moment dat, în circumstanțe mai norma- 
le. Apoi, cu capul sus, traversă pajiştea acoperită cu 
iarbă moale, îndreptându-se spre nașa ei. 

Salvatorul ei o urmări vreme de un moment, 
ridicându-și inconştient haina spre față, ca și cum 
ar fi căutat o urmă a parfumului ei. Apoi se în- 
toarse în grădina întunecată, înainte ca ea să fie 
luminată suficient pentru ca el s-o poată identifi- 
ca pe viitor. 


Ascuns în cele mai adânci umbre ale grădinii, 
Ranulph o urmări pe Leah alăturându-se nașei ei, 
capabil să vadă ca o pisică în întuneric. Se afla 
în Londra de câteva zile, explorând marile par- 
curi, însă revenise mereu printre desele tufișuri și 
printre copacii în mijlocul cărora se afla reședin- 
ţa Wheaton. Înfometată, privirea lui o urmări pe 
Leah urcându-se în trăsură. Pe toți zeii, se săturase 
să aştepte! 

Mâna lui se încleștă pe mânerul sabiei. Dacă, 
`n seara asta, s-ar fi aflat mai aproape, poate lar fi 
-cıs pe duce când beţivanul acela o atacase. Noroc 

că un alt muritor sosise la timp pentru a o salva 
pe Leah. Ar fi înfuriat toate puterile de pe Tărâ- 
mul Zânelor dacă lar fi ucis pe duce din cauza unei 
femei muritoare. Datoriile trebuiesc întotdeauna 
plătite, iar cele dintre zâne și muritori cântăreau cu 
adevărat greu. 

Concentrat asupra gândurilor sale, Ranulph se 
răsuci periculos de alarmat atunci când o mână cal- 
dă îi atinse încheietura. Strânsoarea mâinii sale pe 
sabie se relaxă când văzu că fusese abordat de Lady 
Kamana, zâna indiană. 

- Tu, din nou, spuse el cu voce rece, cu toate că, 
în realitate, fu încântat s-o revadă. Credeam că te-ai 
alăturat deja vreuneia dintre curţile de zâne. 

- Nu, domnul meu. Îşi dădu capul spre spate. 
Părul ei lung şi negru era strâns într-o luxuriantă 
coadă mătăsoasă prinsă, la fiecare 15 centimetri, de 
câte un inel din aur, vârful ei măturând pământul. 
N-o să-mi aleg un domiciliu permanent până când 
nu văd cât mai mult din lumea ta. 

Uitase cât de mult semăna vocea ei cu torsul 
unei pisici. În loc de mătăsurile indiene, acum era 
înveşmântată într-o provocatoare rochie în stilul ce- 
lor purtate de marile doamne din societatea londo- 
neză. În mod pervers, ținuta englezească o fiicea să 
pară şi mai exotică. 

-Ai făcut-o pe țărăncuţa ta să fie foarte frumoa- 
să, observă ea. 

- Ai recunoscut-o? întrebă el surprins. 

- Desigur. N-ai fi putut s-o faci să aibă o înfăţi- 
șare atât de frumoasă dacă asta nu i-ar fi reflectat 
sufletul. Este tânără cum numai muritorii pot fi, 
însă inima ei este bună, iar muzica arde în ea ca un 
foc pur. Dacă n-ar fi așa, toată strălucirea fermecată 
cu care ai înzestrat-o ar fi ceva neînsemnat, capabil 
să-i convingă doar pe muritori. 

- Muritorii sunt uşor de amăgit, spuse el pe un 
ton sec. Am făcut-o vedeta Londrei, dar prostuța 
asta de fată nu s-a îndrăgostit încă, iar eu nu-mi pot 
cere plata până când n-o face. 

- Ai răbdare, Lord Ranulph. Își va găsi curând 
dragostea vieţii ei. Un zâmbet se desluși în vocea 
temeii. Foarte curând. 

Ranulph se încruntă. 

- Zânele de pe tărâmul tău văd clar viitorul? Eu îl 
pot simţi uneori, însă nu detaliat. 

- Când mă concentrez, văd tiparele destinului ca 
nişte fire argintii care străbat timpul și spațiul, zise 
Kamana încet. Acestea se ating și creează rețele de 
dragoste, de ură şi de prietenie. 

-O poţi vedea pe Leah legată de mine? întrebă 
Ranulph repede. Simţise că, în curând, avea să-și 
împartă domeniul cu un altul, însă era posibil ca 
dorința să-i denatureze intuiţia. Crezi că îmi va fi 
ea consoartă? 

-Nu te teme, domnul meu. Îţi văd firul desti- 
nului intersectându-se cu al consoartei tale și for- 
mând un nod care vă va lega pentru eternitate - sau 
pe-aproape. Kamana își trecu coada grea printre 

degete, jucându-se absentă cu inele de aur care 
O ţineau strânsă. Ca toate darurile, al meu este o 
binecuvântare mixtă. Mi-am urmat propriul fir al 
destinului până aici, fără să ştiu că are să fie cât pe 
ce să mă distrugă. 

- Ai spus că traversarea a fost dificilă, zise el ima- 
ginându-și lunile în care fusese captivă pe vas. 

Ea rămase tăcută vreme de un moment lung, 
obișnuita ei vivacitate strălucitoare încremenind. 

-Chiar mai dificilă decât ţi-am spus prima dată 
când ne-am întâlnit. La începutul călătoriei nu au 
existat suficiente plante vii pe navă. Muritorul care 
le aducea în Anglia m-a găsit zăcând printre arbuş- 
tii lui. Mi-a înţeles boala și, cu toate că eu nu prea 
puteam vorbi, a cerut ca vasul să se oprească lângă 
o mică insulă tropicală. Am stat acolo zile întregi, 
iar eu mi-am recăpătat forțele printre flori și palmi- 
eri. Când nava şi-a continuat drumul, muritorul a 
adus mai multe plante în cală, pentru a mă ajuta să 
supraviețuiesc restului călătoriei. 

- Dar a obţinut un preţ de la tine, rosti Ranulph 
pe un ton categoric. Este obiceiul dintotdeauna al 
muritorilor să obţină comori de la zâne când ne 
aflăm la cheremul lor. 

Ea zâmbi scurt în întuneric, strălucind din nou. 

- Da, a cerut ceva, însă nu pentru el. Doar să-l 
feresc pe nepotul lui drag de moarte în luptă, iar 
apoi să-l ajut să-și găsească o soție bună. A fost un 
preţ pe care nu m-a deranjat să-l plătesc. 

-Ai avut noroc. 

- Am urmat doar firul destinului. Făcu o plecă- 
ciune englezească perfectă. Noapte bună, domnul 
meu. Intenţionez să stau în Londra o vreme, așa că 
ne vom mai întâlni. 

El se înclină, apoi dispăru în umbrele din gră- 
dina ducelui. 

Kamana rămase pe loc și îl urmări îndepărtân- 
du-se, privirea ei interioară studiind firul argintiu 
al destinului lui. 


capitolul 4 


Cu Lady Wheaton alături, Leah intră în sala de 
bal a ducelui de Candover cu încrederea grațioa- 
să care devenise atât de firească pentru ea. Își re- 
venise după incidentul cu ducele de Hardcastle și 
avusese grijă să nu mai rămână niciodată singură 
cu vreunul dintre admiratorii ei. De asemenea, își 
îmbunătăţise stilul de a flirta, ceea ce îi permitea 
să-i controleze mai ușor pe bărbaţii care se îngră- 
mădeau în jurul ei. Flirtatul era un joc distractiv în 
sine şi care îți permitea să-i ţii pe oameni exact la 
distanța dorită. 

- Pregătește-te, draga mea, ai fost zărită, murmu- 
ră Lady Wheaton. 

Bărbaţii se apropiau deja de ele. Pe cei mai mulți, 
Leah îi cunoștea, însă erau și câțiva străini atrași ca 
fluturii de flacără. Câțiva dintre ei îi cerură imediat 
lui Lady Wheaton să îi prezinte lui Leah. Lord Wye 
se proțăpi în faţa ei şi se înclină. 

- Arătaţi excepțional de bine azi, domnişoară 
Marlowe. 

- Mulţumesc, spuse ea cu un zâmbet prietenos. 

Deja refuzase trei cereri în căsătorie din partea 
lui Lord Wye, însă acesta nu renunțase încă. 

Lord Jeffers declamă: 

- Frumoasă, pășeşte ca zborul unei rândune- 
le. Ezită. Este primul vers al noului meu poem, 
dar nu sunt sigur, deocamdată, dacă formularea 
e bună. 

Leah îi atinse mâna. 

- Sunt sigură că o să reușiți, spuse ea cu căldură. 

Apoi se întoarse pentru ca Lady Wheaton să 
poată face prezentările. În ultimele săptămâni, 
Leah învățase cum stătea treaba cu relaţiile sociale. 
De fapt, descoperise că frumusețea făcea ca aproa- 
pe toate lucrurile să fie uşoare. 

Totuși, asta n-o ajuta să găsească pe cineva de 
care să se îndrăgostească. Cei mai atrăgători bărbaţi 
pe care îi cunoscuse aveau căsnicii fericite, precum 
gazda ei recent căsătorită, ducele de Candover. 
Nedorind nimic de la ea, astfel de bărbaţi erau 
companioni relaxaţi și încântători. 

La fiecare eveniment social la care lua parte, 
îl căuta pe bărbatul care o salvase de ducele de 
Hardcastle, însă fără succes. Era posibil să fi fost 
un servitor sau, poate, un grădinar, nu un oaspete? 
Îi venea să-și dea palme pentru că, în acea seară, 
fugise rușinată, în loc să facă totuşi cunoștință cu 
el. Ei bine, poate era însurat și indisponibil. 

Leah tocmai se întorsese după ce valsase cu un 
baronet corpolent, când Lady Wheaton murmură 
din spatele evantaiului deschis: 

- Căpitanul Duncan Townley tocmai a sosit. 
Nu prea participă la evenimentele sociale, așa că 
este singurul dintre posibilii pretendenți dezirabili 

pe care nu lai întâlnit. Își bătu gânditoare bu- 
zele cu evantaiul. Din moment ce nimeni altci- 
neva nu ţi-a stârnit interesul, poate că o va face el. 
Jumătate dintre femeile din Londra îl adoră. 
A fost erou la Waterloo, să ştii, și este moștenito- 
rul unui viconte. 

Leah își îndreptă privirea către ușă, apoi își ţinu 
respirația involuntar. Bărbatul care tocmai intrase 
era uimitor, prototipul eroului îndrăzneț, impetu- 
os, care ar fi făcut să se înmoaie genunchii oricărei 
femei. Deşi nu excepţional de înalt, trupul său zvelt, 
cu umeri aţi, radia o virilitate profundă. O șuviță 
de păr negru și ondulat îi cădea pe frunte, în vreme 
ce el studia sala de bal cu ochii având pleoapele pe 
jumătate coborâte. Leah încercă să-i estimeze vâr- 
sta. Nu era bătrân - avea, cu siguranţă, sub treizeci 
de ani. Uimită, șopti: 

- E magnific! 

Pentru o fracțiune de secundă, se gândi că el o 
remarcase. Apoi vederea îi fu blocată de femeile 
care se înghesuiau în jurul lui. Înţelegea perfect. 
De fapt, se văzuse nevoită săși reprime dorința ne- 
bună de a se îndrepta spre Duncan Townley, de ași 
petrece brațele pe după gâtul său și de a anunța că 
ea era destinul lui. 

Ce prostie! Sau nu? În viaţa ei exista, dintr-odată, 
magie. Era posibil ca Ranulph s-o fi trimis la Lon- 
dra pentru a-l întâlni pe Duncan Townley? Lordul 
zânelor spusese că ea putea avea dragostea eroilor, 
dacă îşi dorea. 

Zâmbind la vederea reacției protejatei ei, Lady 
Wheaton spuse: 

- Să ţi-l prezint? 

- Nu încă. Trebuie să mă duc în camera de toale- 
tă a doamnelor și să-mi aranjez părul. 

Mai nervoasă decât fusese în seara prezentării ei, 
Leah se scuză față de cercul admiratorilor ei și se 
retrase. Dar, după ce își verifică înfățișarea, în loc 
să se întoarcă în sala de bal, se duse în camera de 
muzică, din fericire goală. 

Se lăsă să cadă pe taburetul din fața pianului și 
se sili să respire încet. Trebuia să fie calmă atunci 
când nașa ei avea să i-l prezinte pe Duncan Town- 
ley. Cu un astfel de bărbat, care putea cuceri orice 
femeie, avea nevoie de fiecare fărâmă a frumuseții 
și a farmecului ei. Nici nu putea să pară prea ne- 
răbdătoare. În ultimele săptămâni, aflase destule 
despre bărbaţi pentru a ști că mulți erau captivați 
de femeile care păreau inabordabile. 

Privirea ei se îndreptă spre clapele pianului. Inca- 
pabilă să reziste, își scoase mănușile și începu să 
cânte încet, astfel încât să nu se audă din sala de 
bal. Mozart o relaxa, amintindu-i cine era cu adevă- 
rat. În unele zile, se temea că era în primejdie să se 
piardă pe sine. 

Până să termine prima piesă, fu atât de captivată 
de muzică, încât trecu imediat la Sonata lunii, a lui 
Beethoven. Ghemul de tensiune care o însoțise de 
când venise la Londra se dizolvă. Cu ochii închiși, 
cânta atingând ușor clapele, legănându-se încet 

înainte şi înapoi în vreme ce mâinile ei convingeau 
divina melodie să curgă din instrument. 

La sfârșit, suspină fericită, cu capul plecat în 
timp ce mâinile ei se odihneau pe claviatură. Apoi 
sunetul unor aplauze o făcu să tresară, smulgând-o 
din reverie. 

Gura ei se deschise brusc. Şocată, văzu că 
Duncan Townley stătea în pragul ușii și o aplau- 
da. Privirile lor se întâlniră vreme de un moment 
încordat. În ochii lui, văzu același gen de interes 
intens pe care îl simțea ea pentru el. 

El intră în încăpere cu mișcări care îi aduseră 
aminte de suplețea unei pantere și care o făcură 
să-şi concentreze atenţia asupra lui. 

- Deci aici vă ascundeaţi, frumoasă domniţă, ros- 
ti el cu o voce profundă, precum ciocolata groasă. 
V-am văzut mai devreme, în sala de bal, însă aţi 
dispărut înainte de a putea ajunge la dumneavoas- 
tră. De-atunci vă caut. Se opri lângă pian. Cântaţi 
extraordinar de bine. 

Inima lui Leah începu să bată de trei ori mai re- 
pede. Vocea, înălțimea şi conformaţia - acesta era 
bărbatul care o salvase de ducele de Hardcastle. 

- Mulţumesc! spuse ea și fu uimită de cât de fer- 
mă era vocea ei. Dumneavoastră sunteți Duncan 
Townley, iar eu sunt Leah Marlowe. Din moment 
ce naşa mea avea de gând să ne prezinte unul al- 
tuia, putem afirma că formalitățile au fost îndepli- 
nite corespunzător. 

De îndată ce ea vorbi, sprâncenele lui se ridica- 
ră de uimire. Probabil și el recunoscuse vocea ei. 
Ce prostie din partea ei să creadă că era posibil să 
pretindă că prima lor întâlnire nu avusese loc! 

- În afară de asta, ne-am mai întâlnit în grădina 
de la reședința Hardcastle. Vă sunt foarte îndatora- 
tă, căpitane Townley. 

- Deci dumneavoastră ați fost! exclamă el. Cu vo- 
cea dumneavoastră ca niște clopoței. Privirea lui 
era aproape fioroasă prin intensitatea ei. Compor- 
tamentul lui Hardcastle a fost incalificabil... Dar 
acum înţeleg mai bine de ce a uitat de bunele ma- 
niere în modul în care a făcut-o. 

Leah se îmbujoră, și își dori să n-o fi făcut. Era 
preocupată de impresia pe care o făcea în fața 
acestui bărbat. Era cu disperare preocupată. I se 
părea fascinant, cel mai atrăgător bărbat pe care 
îl văzuse vreodată, cu excepția lui Lord Ranulph, 
care era totuși prea din altă lume pentru a-i afec- 
ta inima. 

Doamne, Dumnezeule, Duncan Townley nu 
putea fi de pe Tărâmul Zânelor, nu-i așa? Își ridică 
rapid privirea pentru a vedea dacă nu cumva ochii 
lui aveau acea nuanță de smarald pe care o zărea 
atunci când se uita în oglindă. Răsuflă ușurată 
când văzu că aveau o rară și frapantă culoare aurie 
transparentă. Nu erau verzi, slavă cerului! 

Trebuia să spună ceva înainte ca el să ajungă la 
concluzia că era idioată. Căutând un subiect de 
conversaţie, zise: 

-Naşa mea spune că sunteţi un erou de la Wa- 
terloo. 

Alesese prost subiectul. Ochi lui aurii se întune- 
cară brusc. 

- Pur şi simplu mi-am făcut datoria. Au fost foar- 
te mulți eroi în acea zi, și prea mulţi dintre ei sunt 
morți acum. 

Pielea lui bronzată se întinse pe fața încordată, 
relevând linia fină a unei cicatrice recent vindecate 
care îi traversa pometele parcă sculptat. Presupu- 
se că fusese pricinuită de o lovitură de sabie. Ar fi 
putut fi ucis sau orbit, dar, în schimb, cicatricea îi 
accentua masculinitatea aspră a înfățișării. 

Gândul că el fusese rănit o făcu să conștientize- 
ze realitatea războiului așa cum poveştile din ziare 
nu reușiseră vreodată s-o facă. Sub imperiul unui 
impuls, se ridică și îi atinse ușor cicatricea. Din mo- 
ment ce nu își pusese mănușile la loc, contactul fu 
intim, pielea atingând pielea. 

- Îmi pare rău, rosti ea încet. Trebuie să fie cum- 
plit să pierzi atât de mulți prieteni, iar apoi să fii 
aclamat în vreme ce ei au fost uitaţi. 

Caldura reveni în ochii lui. Cu o simplitate de- 
plină, el își întoarse capul și o sărută în palmă. 

- Mulţumesc pentru înțelegere. 

Atingerea buzelor lui îi trimise foc prin tot trupul 
şi o făcu să se cutremure, simțind că se încălzește în 
locuri profunde, de care nici nu fusese conştientă. 
Năucită, își dădu seama că la asta râvnise. Prima 

recunoaștere între două suflete, care, cu voia lui 
Dumnezeu, avea să-i conducă la dragoste. 

Fără grabă, ea își coborî mâna. 

-Ar trebui să mă întorc în sala de bal. Naşa 
mea n-ar fi încântată să afle că am fost singură 
cu un bărbat. Se strâmbă. Ştiţi ce s-a întâmplat 
ultima dată. 

Sprâncenele lui se arcuiră. 

- Credeţi că sunt precum ducele de Hardcastle? 

Ea se gândi să flirteze pentru a-l ţine la distanță, 
însă se hotări că era deja prea târziu pentru asta. 

- Nu. Sunteţi altfel decât oricare dintre oamenii 
pe care i-am cunoscut. 

Preţ de un moment, în ochii aurii lui se citi o 
expresie aproape îndurerată. Apoi zâmbi. 

- Aveţi dreptate, e timpul să ne întoarcem în sala 
de bal. Următorul dans e un vals, și îl veți dansa 
cu mine. 

Gândul că are să fie ținută în brațele lui îi trimi- 
se un fior delicios prin tot trupul, însă clătină din 
cap cu regret. 

- Îmi pare rău, dar valsul acesta este rezervat. 
Îşi ridică evantaiul de pe pian și îi studie beţele 
pe care scrisese numele partenerilor. Sir Amos 
Rowley, cred. 

-Ce păcat că v-aţi pierdut evantaiul. Duncan 
îi trase din mână fragilul obiect, apoi îl strânse 
și îl băgă în haina sa. Cât se poate de galant, mă 
ofer voluntar să am grijă să nu staţi pe margine la 
acest dans. 

Gura ei se arcui. 

-O să-mi lipsească acel evantai, spuse ea în timp 
ce își punea mănușile din nou. Era un cadou de la 
nașa mea. 

- Prevăd că, în mod miraculos, o să-l găsiți mai 
târziu. Îi luă mâna și o puse pe braţul lui. Fireşte, 
mâine va trebui să vă fac o vizită pentru a vă retur- 
na evantaiul. Drept mulțumire, îmi veţi acorda o 
plimbare în parc. 

Ea râse veselă, încântată de a se lăsa absorbi- 
tă de intensitatea interesului lui. Oare de ce un 
comportament pe care l-ar fi considerat, proba- 
bil, indecent la un alt bărbat îl făcea pe el mai 
atrăgător? Lăsă însă gândul ăsta pentru o altă 
zi. Acum conta doar acest moment - și entu- 
ziasmul care creştea în venele ei precum spuma 
șampaniei. 


Leah nu avu ocazia să stea de vorbă cu nașa 
ei până nu ajunseră în trăsură, îndreptându-se 
către casă. Lady Wheaton începu conversaţia 
spunând: 

- Ţopăi ca o pisicuţă, copilă dragă. Cred că este 
vorba despre Duncan Townley, din moment ce, 
fără nici o rușine, l-ai avut partener două dansuri 
la rând. 

-Sunt atât de transparentă? zise Leah râzând. 

- Este una dintre calitățile tale, rosti mătușa ei cu 
blândeţe. Sunt mirată de faptul că o fată atât de fru- 
moasă ca tine este atât de directă și deloc afectată. 

În întuneric, gura lui Leah se arcui într-un zâm- 
bet trist. Nu era sigură că merita un asemenea com- 
pliment, simțind că laudele pentru frumusețea ei 
ar fi trebuit adresate lordului zânelor, a cărui vrajă 
o făcuse să arate astfel. Însă nu putea să-i spună asta 
nașei sale. 

- Căpitanul Townley este cel mai atrăgător băr- 
bat, zise ea cu sinceritate. Vorbește-mi despre el. 
Am aflat că nu-i place deloc să discute despre fap- 
tele lui eroice. 

- Duncan este nepotul unui vechi admirator 
al meu, vicontele Townley, rosti Lady Wheaton. 
Totuși, pe vremea aceea era pur și simplu Will 
Townley. Am fost destul de îndrăgostiți pentru un 
timp, însă eu doream să mă mărit, iar el nu se 
simţea pregătit pentru un astfel de angajament. 
Așa că eu am acceptat cererea lui Wheaton, iar 
Will a plecat în India. Am auzit că a avut mare 
succes acolo. 

Minunându-se de nota pe care o deslușise în 
glasul nașei ei, Leah întrebă: 

-Încă mai ești îndrăgostită de Lord Townley, 
mătușă Andrea? 

- Prostii, spuse Lady Wheaton repede. Wheaton 
a fost cel mai îndrăgostit soț posibil. Sunt foarte 
atașată de copiii mei vitregi și am un venit confor- 
tabil şi dreptul de folosință a reședinței Wheaton 
pentru tot restul vieții mele. Una peste alta, a fost 
un mariaj foarte satisfăcător. Vocea i se înmuie. 
Totuși, am amintiri dragi legate de Will. Am auzit 

că s-a întors recent din India, așa că mă aştept să ne 
întâlnim în cele din urmă, la vreun bal, şi să râdem 
de cât de tineri am fost odată. 

Lui Leah i se păru că nașa ei protestase un pic 
prea mult, însă nu insistă. 

-Îl cunoşti de multă vreme pe Duncan? 

- De când a fost botezat. Părinţii lor locuiau nu 
departe de noi, la țară. 

Leah se aplecă nerăbdătoare în faţă. 

- Cum era? 

Lady Wheaton ezită. 

-Cu toate că este atât de frumos și de uimitor, 
singurul cuvânt care îmi vine în minte e... dulce. 
Era cel mai plăcut băiat. Inteligent - avea mereu 
o carte la îndemână. Cumsecade. De încredere. 
Puțin timid. Dar nu l-am mai văzut de când s-a 
întors de la Cambridge. Părinţii lui au murit, iar 
el s-a înrolat în armată și a devenit un splendid 
exemplar masculin la picioarele căruia cad toate 
femeile care dau cu ochii de el. Acum este posibil 
să fie foarte diferit de băiatul pe care îl știam. 

- De ce este considerat erou? 

- La Waterloo, francezii au încercat să străpungă 
linia frontului prin locul unde se afla regimentul 
său. Toţi ofițerii seniori au fost uciși cu ocazia pri- 
mului atac, așa că tânărul Duncan a ajuns la co- 
mandă. Cu toate că era şi el rănit, curajul și modul 
în care și-a condus oamenii au făcut ca inamicul să 
nu poată trece de ei. 

Leah încuviință din cap, înțelegând de ce lui îi 
displăcea eticheta de „erou“. O câștigase cu un preţ 
extrem de mare. Trecând la o problemă mai presan- 
tă, întrebă: 

- Afecțiunea lui este dăruită cuiva? 

- Cred că nu. După cum am spus mai devreme, 
nu iese prea frecvent în societate. Nu-i place să fie 
tratat ca o celebritate. Însă am înţeles că, în ultime- 
le două săptămâni, a fost mai vizibil. Lady Whea- 
ton râse cu poftă. E o pradă bună, copilă. Dacă tu 
nu poţi pune mâna pe el, nu ştiu care femeie ar 
putea s-o facă. 

Leah se lăsă pe spate, cu o expresie hotărâtă 
pe chip. Acesta era singurul motiv pentru care 
acceptase o înţelegere cu un lord al zânelor - pen- 
tru a putea câștiga inima unui bărbat precum 
Duncan Townley. 


Cu toate că muritorii nu-l puteau vedea, Ra- 
nulph rămase, din obișnuință, în umbra uriașului 
rododendron în vreme ce aștepta în parcul aflat vi- 
zavi de reședința Wheaton. Ca întotdeauna, Leah a 
lui atrăgea un șir nesfârșit de curtezani. 

Apoi, o trăsurică ușoară trasă de o pereche de 
murgi intră în piațetă și opri în fața reședinței 
Wheaton. Cel care o conducea, un tânăr surprin- 
zător de frumos, în ținută militară, îi dădu frâiele 
lacheului său, sări cu ușurință pe pământ şi apoi 
intră în casă. Într-un timp remarcabil de scurt, ieşi 

cu Leah la braț. Ea se uita în ochii bărbatului, iar 
chipul îi strălucea de amuzament. 

Era uimitoare micuța lui harpistă. Ranulph privi 
cu lăcomie silueta zveltă și grațioasă și trăsăturile 
delicate. Simţi o dorinţă surprinzătoare să își dezvă- 
luie prezența și să o smulgă de lângă tânărul bărbat. 
Pe toţi zeii, își petrecuse prea mult timp observân- 
du-i pe muritori! Începea să capete unele dintre 
defectele lor, cum ar fi gelozia. 

Urmări cum tânărul o ajută cu mare grijă să se 
urce în trăsură. Apoi, bărbatul își lăsă lacheul să 
aștepte la reședința Wheaton, iar el plecă împreună 
cu Leah. 

Ranulph se încruntă. Ar fi trebuit să fie multu- 
mit. Din câte își dădea seama, micuța lui harpistă 
era, în cele din urmă, pe cale să se îndrăgostească, 
.ucru care însemna că ziua în care putea să-şi ceară 
preţul nu era departe. Conștientizarea acestui fapt 
au făcu decât să-i sporească nerăbdarea. 

- Cu siguranţă, în Londra poți găsi și alte moda- 
„tăți de distracție în vreme ce aștepți s-o prinzi în 
=lasă pe iubita ta muritoare, auzi o voce familiară 
zare parcă torcea. 

Ranulph începea să se obișnuiască deja cu apa- 
=ţiile tăcute ale Kamanei. De data asta, când se în- 
-»arse, mâna nu i se mai afla pe mânerul sabiei. 

- Există destulă verdeață aici pentru ca o zână 
-3 poată trăi, însă are forme ciudate, nefirești. 
2 să fiu încântat când va veni timpul să mă întorc 
= pădurea mea. 

Îşi reprimă un oftat. Dorul de familiara pace ver- 
de era aproape la fel de puternic precum dorința de 
a o avea pe Leah drept consoartă. 

- De acum n-o să mai dureze mult, spuse Kama- 
na. Firele argintii se împletesc deja, creând destine 
comune. Vei ajunge în curând acasă. 

- Sper. 

O studie apreciativ. Astăzi purta un costum indi- 
an care învăluia silueta ei magnifică într-o lejerita- 
te provocatoare. Mai multe coliere din monede de 
aur zornăiau în jurul gâtului ei și atrăgeau atenţia 
spre pielea ei întunecată și mătăsoasă. 

- Tu cum te distrezi la Londra, Lady Kamana? 

Ea ridică din umeri, gestul creând posibili- 
tatea tentantă ca veșmântul său înfășurat să devină 
nesigur. 

- Privesc scenele care mi se derulează prin fața 
ochilor. Vizitez hotarele pline de verdeață ale ora- 
şului. Ştiai că, în Chelsea, pe malul fluviului, exis- 
tă o minunată grădină a unui spițer în care se află 
plante din țara mea? Îi adresă un zâmbet orbitor. 
Dar, cel mai mult, urmăresc aceste stranii Şi ului- 
toare creaturi muritoare. 

-Cu siguranţă nu-ți dorești să rămâi la Londra 
pentru totdeauna. 

- Oh, nu, rosti ea cu convingere. În curând, mă 
voi întoarce la țară. Am vizitat marile curți ale zâ- 
nelor din Somerset și Derbyshire, precum și câteva 
mai mici. Știu ce casă aș prefera, dar nu o să vorbesc 

despre asta până când nu voi fi sigură că o să fiu 
acceptată. 

El îi zâmbi. Cu tot aerul ei regal, era o creatură 
cu adevărat micuță. 

- Sunt sigur că, indiferent ce curte vei alege, te 
vor accepta cu plăcere. 

- Rămâne de văzut. Își împreună mâinile la piept 
şi se înclină cu grație. Așa cum spunem în Hind, 
namaste. Pe data viitoare, Lord Ranulph. 

Dispăru într-o licărire de lumină. O scamatorie 
reușită. Trebuia să înveţe și el cum se face. Apoi 
Ranulph se răsuci și se prelinse nevăzut pe stradă, 
până în Hyde Park, pentru a continua să-i observe 
pe Leah și pe muritorul ei. 


Lui Leah îi făcu plăcere să-l urmărească pe 
Duncan cum mâna expert trăsurica pe străzile 
aglomerate ale Londrei. Pentru Dumnezeu, i-ar 
fi făcut plăcere să-l urmărească ţesălând un cal 
sau plivind o grădină. La lumina zilei, era tot atât 
de frumos cum păruse seara trecută. Chiar mult 
mai frumos. 

Totuși, era foarte surprinsă de acea calitate pe 
care Lady Wheaton o menţionase cu o seară în 
urmă. Dincolo de fațada de erou îndrăzneț și pri- 
mejdios, se afla o înclinație spre o dulceaţă surprin- 
zătoare. Când venise s-o ia la plimbare, expresia din 
ochii lui aurii fusese aproape timidă. 

Duncan venise neobişnuit de devreme, pentru 
a nu fi întrerupţi întruna de cunoştinţe. Când 

ajunseră în parc, iar traficul nu mai necesită aten- 
ţia lui deplină, el se uită la ea și spuse reflectând 
gândurile ei de mai înainte: 

- Sunteţi chiar mai încântătoare decât am cre- 
zut seara trecută. Elena din Troia nu v-ar putea 
întrece. 

- Acesta este un compliment foarte drăguţ, zise 
Leah cu seriozitate. Dar eu n-aș dori ca, din cau- 
za mea, să plece la drum o mie de corăbii. Atât 
de multă suferință! Nu că aș crede că a fost vina 
Elenei. Cu siguranță, Menelaus și Paris şi-ar fi pu- 
tut rezolva diferendele într-un mod mai civilizat. 

Duncan se strâmbă. 

- Am gândit și eu adesea în acest fel. Un duel ar 
fi fost mult mai eficient. Însă adevărul este că greci- 
lor pur și simplu le plăcea să se lupte. Presupun că 
orice pretext ar fi fost la fel de bun. 

- Atunci n-ar fi trebuit s-o acuze pe Elena de stâr- 
nirea Războiului Troian, rosti ea cu glas ferm. Este 
același lucru ca atunci când Adam o acuză pe Eva 
pentru slăbiciunea lui. E absolut condamnabil. 

El îi adresă un zâmbet care făcu să i se înmoaie 
genunchii. 

- Constat că sunteți o radicală. 

- Nu chiar, dar am citit ce-a scris Mary Wollstone- 
craft Godwin şi sunt de acord cu majoritatea celor 
afirmate de ea. Leah zâmbi cu amărăciune. l-am 
promis lui Lady Wheaton că nu-mi voi dezvălui 
tendințele de femeie savantă, dar, cu dumneavoas- 
tră, mi-am uitat promisiunea. 


Daruri periculoase 79 


-Mā bucur. Femeile care au idei sunt mult mai 
interesante decât cele care nu reușesc să pună două 
gânduri cap la cap. 

Leah se lumină la auzul cuvintelor lui. Acel 
compliment păru să-i fie adresat ei mai mult decât 
laudele primite pentru frumusețea sa. 

- Vorbiţi-mi despre familie, o îndemnă el. Pă- 
rinți? Frați și surori? 

- Nu există fraţi și surori, zise ea pe un ton plin 
de regret. Am apărut destul de târziu, când părinţii 
mei renunțaseră de mult timp la gândul de a avea 
o familie. 

- Şi, mai departe? rosti el deslușind probabil ceva 
în vocea ei. 

Ea ezită, apoi spuse cu voce tare ceva ce rareori 
recunoștea chiar și față de sine: 

- Părinții mei nu s-au arătat nici răbdători, nici 
.nteresaţi când venea vorba despre creșterea unui 
copil. Şi-au făcut datoria, desigur, dar... Vocea ei se 
curmă înainte de a continua: Cu toate că am avuto 
copilărie tăcută, cărțile și muzica mi-au fost mereu 
a îndemână. Am fost... mulțumită. 

- Înşeleg, rosti el încet, iar ea avu impresia că el 
chiar pricepea. 

- Dar cu familia dumneavoastră cum e, căpitane 
Townley? întrebă ea. 

- Spuneţi-mi Duncan, zise el și se uită la ea cu 
` privire caldă, care îi pătrunse până în adâncul 
-ufletului. 

Ea păru a avea probleme cu respiraţia. 

- Foarte bine, Duncan. Însă atunci... şi tu trebu- 
ie să-mi zici Leah. 

Răspunsul lui fu un zâmbet ca o atingere. 
Cum de putea această simplă tutuire să fie atât de 
intimă? 

- Eu am avut noroc că părinţii mei erau foarte 
interesaţi de copiii lor. Am două surori mai mari, 
care, alternativ, mă răsfățau și mă chinuiau. Zâmbi. 
Asta e ceva normal în toate familiile, din câte am 
văzut. Jane și Caroline sunt amândouă măritate 
acum. La ultima numărătoare, aveam cinci nepoate 
și nepoți încântători. 

Încercând să nu pară prea invidioasă pe familia 
lui, întrebă: 

- Ţi-ai dorit întotdeauna să te faci mare și să te 
înrolezi în armată? 

-De fapt, înclinațiile mele erau mai mult spre 
studiu decât spre militărie. Se concentră ceva mai 
mult decât era necesar asupra ocolirii a două trăsuri 
oprite. Dar, curând după ce am terminat cursurile 
la Cambridge, părinţii mei au murit la câteva luni 
distanță unul de celălalt. Am simţit nevoia unei 
schimbări. Zâmbi strâmb, autoironic. Am avut și 
câteva idei romantice despre servirea țării, așa că 
am intrat în armată și am fost trimis în Peninsulă 
chiar înainte de conflictul cu Franța. 

Avusese parte de un botez de foc. Ea făcu un 
calcul rapid și decise că el avea acum doar vreo 
douăzeci și cinci de ani. Războiul îl maturizase 
devreme. 

- Poţi să negi faptul că eşti un erou, dar măcar 
ţi-ai servit bine țara, rosti ea încet. Nu-ţi cere scuze 
pentru asta. 

El opri caii, apoi se răsuci spre ea, cu frâiele 
strânse în mâini. 

- Amândoi părem a avea abilitatea de a auzi mai 
mult decât spune cealaltă persoană. 

Deci nivelurile profunde ale conversaţiei lor nu 
erau doar în imaginația ei. 

- E ceva rău în asta? întrebă ea. 

- Nu. Scutură frâiele și puse din nou caii în miş- 
care. Nu e deloc rău. 

Restul plimbării discutară de toate și nimic în 
mod special. Leah nu găsise niciodată pe cine- 
va, bărbat sau femeie, cu care să poată vorbi cu o 
asemenea ușurință. lar Duncan, în mod evident, 
se simţea la fel de bine ca ea. Era posibil să fie atât 
de simplu să te îndrăgostești? Se rugă să fie aşa. 

În vreme ce Duncan mâna trăsura înapoi spre re- 
ședința Wheaton, spuse cu o urmă de timiditate: 

- Mâine este ultima seară când Vauxhall este 
deschis înainte de încetarea activităţii peste iar- 
nă. Unchiul la care stau a sugerat să vă invit pe 
tine și pe nașa ta să ne însoțiți. Se pare că dân- 
sa și unchiul meu sunt prieteni vechi. Aşi putea 
să veniţi? 

- Lasă-mă s-o întreb pe Lady Wheaton, când 
ajungem acasă. Cred că suntem libere mâine-seară, 
spuse ea ignorând fără milă trei petreceri gălăgioase 
și cu multă lume. 

Cu un zâmbet ascuns, presupuse că și mătuşa 
ei avea să fie la fel de interesată ca ea de acea 
excursie. 

După ce stropise cu ploaie toată ziua, cerul înce- 
pu să se limpezească în preajma amurgului. Leah 
fu recunoscătoare - nu dorea ca seara la Vauxhall 
să fie anulată. Era deja gata și țopăia de nerăbdare 
cu o oră înainte de sosirea lui Lord Townley și a lui 
Duncan. 

Monique, care aranjase părul lui Leah, clătină cu 
tristețe din cap. 

-Nu trebuie să vă puneţi inima pe tavă, m'zelle. 
Bărbaţilor precum căpitanul Townley le place să 
vâneze. Unde e provocarea, dacă o femeie îi cade în 
mână ca o prună coaptă? 

Shadow, care şedea pe măsuţa de toaletă, cu lä- 
buţele strânse sub ea, scoase un mieunat moale, 
dispreţuitor. Simţindu-i sprijinul, Leah zise: 

- Căpitanul Townley nu este așa. Ar disprețui 
astfel de jocuri. 

Habar n-avea de unde știa asta, însă era sigură că 
avea dreptate. 

După ce Monique ieși clătinând încă din cap, 
Leah mângâie blana bogată a lui Shadow. Acum, 
că se gândi la asta, își dădu seama că ochii pisicii 
erau de același auriu transparent ca ai lui Duncan. 
O coincidență interesantă. 

Îşi petrecu ora următoare cântând la harpă și în- 
trebându-se dacă lui Duncan i-ar plăcea la fel de 
mult instrumentul tradițional cum îi plăcuse inter- 
pretarea la pian. Uşor confuză, recunoscu că fieca- 
re gând din mintea ei era legat, într-un fel sau altul, 
de Duncan. 

Când una dintre servitoare o chemă, coborî scă- 
rile ca o furtună. În faţa salonului, se opri pentru a 
trage adânc aer în piept. Apoi intră. 

Duncan o întâmpină cu căldură și făcu prezentă- 
rile. Lord Townley era un gentleman slab, frumos, 
cu un păr care începea să încărunțească și cu un ten 
bronzat, demodat. Se înclină peste mâna ei. 

- Mă gândisem că nepotul meu a exagerat când 
v-a descris frumuseţea, însă, în schimb, văd că nu a 
descris-o în deplinătatea ei. 

Lui Leah îi plăcură sclipirea din ochii vicontelui 
şi evidenta afecțiune dintre el şi nepotul său. Dând 
dovadă de înțelepciune feminină, Lady Wheaton îi 
mărturisise că era foarte probabil ca un bărbat care 
se înțelegea bine cu rudele lui să se înțeleagă bine 
şi cu soția. În câteva săptămâni, Leah aflase mai 
multe astfel de lucruri de la nașa ei, decât aflase de 
la mama ei în 21 de ani. 

Lady Wheaton intră cu un mers grandios în 
salon, arătând deosebit de bine întrun costum 
bleumarin împodobit cu fireturi aurii, în stil mili- 
tar. Lord Townley se răsuci, şi se lăsă un moment 
de tăcere în care cei doi se uitară unul la altul. 

Amândoi rămaseră perfect nemișcați, până când 
vicontele spuse încet: 

-Nu te-ai schimbat deloc, Andrea. 

Spre surprinderea lui Leah, pragmatica ei nașă 
se înroși. 

- Nici tu, Will. Încă ești un flirt scandalos. 

- Un flirt? protestă el. Sunt un simplu om dedi- 
cat căutării adevărului. 

- Hmm. Adevărul nu se află în tine, zise ea, însă 
îi luă nerăbdătoare brațul când el i-l oferi. 

Leah şi Duncan schimbară o privire surprinsă 
şi amuzată. În vreme ce urmau spre trăsură cuplul 
mai în vârstă, Duncan spuse încet: 

- Credeam că unchiul meu este un burlac con- 
vins. Dar e posibil să mă fi înşelat. 

Leah râse şi îl strânse mai tare de braț. Magia 
plutea în aer. De ce n-ar simți şi Lord Townley și 
Lady Wheaton vraja? 


Ranulph vizitase de câteva ori grădinile Vaux 
hall. În timpul zilei, hectarele de teren acoperite 
cu copaci reprezentau un respiro binevenit de la 
piatra şi duhoarea oraşului. De câteva ori, venise şi 
noaptea. Concertele nu erau rele, cu toate că nu se 
comparau cu muzica zânelor sau cu cântecele săltă- 
rețe ale lui Leah. Dar, pe aleile umbrite de copaci, 
era simplu să găsești femei dispuse să se culce cu un 
străin frumos. Satisfacția fizică pe care o găsise cu 
ocazia unor astfel de întâlniri era trecătoare, însă 
obținută ușor. 

În seara asta era altfel, pentru că Leah se afla aici, 
împreună cu blestematul ei pețitor. Tânărul bărbat 
era în mod cert un peţitor - până și un orb putea 
vedea asta. 

Leah şi însoțitorii ei se plimbaseră pe Grand 
Walk, priviseră cascada şi cinaseră într-un sepa- 
reu. Se petrecea ceva şi între bărbatul mai în vâr- 
stă şi naşa lui Leah - Ranulph putea vedea energia 
care strălucea între ei. Nu la fel de intensă pre- 
cum strălucitoarea legătură dintre Leah și tânărul 
Townley, dar exista cu certitudine şi devenea tot 
mai puternică. Cu toţii se simțeau atât de bine 
de parcă petreceau la o curte a zânelor, constată 
el cu ciudă. 

După ce priviră focurile de artificii, cele două 
cupluri se despărțiră şi porniră la plimbare prin 
grădină, fiecare dorind să discute în particular - 
ori poate aveau alte motive. Ranulph pluti printre 
tufişuri, urmărind-o pe Leah. Legănatul provocator 
al coapselor ei în timp ce pășea îl intoxica. lar sânii 
ei, oh, acei mici sâni perfecţi... 

Îşi ținu respiraţia când îi veni o idee. Ce-ar fi 
dacă un val de ceață s-ar rostogoli dinspre flu- 
viu, în vreme ce Leah și peţitorul ei se aflau pe 
Dark Walk? Nimănui nu i s-ar părea ceva suspect. 
În ceață ar fi ușor s-o despartă pe Leah de Town- 
ley. Rătăcită şi confuză, ar alerga fericită în brațe- 
le pețitorului ei când l-ar găsi. Doar că are să fie 
Ranulph acela, deghizat în înfăţişarea bărbatului 
pe care ea îl dorea. 

Scoase un hohot de râs puternic în timp ce pla- 
nul prindea contur în mintea lui. Are să o pose- 
de în acea seară şi să îi ofere o asemenea plăcere, 
încât să devină înnebunită după tânărul bărbat al 
cărui chip are să-l poarte el. Apoi, când mintea ei 
are să fie îmbătată de dragoste, Ranulph o să-și cea- 
ră prețul, iar ea are să-i aparțină. 

În patul lui - şi în vâlcelele pline cu flori şi 
sub bolțile pline de mușchi -, are s-o lege de el cu 
toată arta erotică învățată de-a lungul secolelor, 
abilitate pe care nici un muritor nu putea spera 
s-o egaleze. Prin pasiune, are să înlăture încet ori- 
ce resentiment pe care ea l-ar avea pentru că a fost 
obligată să părăsească lumea muritorilor. Nu că 
el s-ar fi aşteptat la prea multă rezistență. Odată 
ce avea să se acomodeze, cum ar fi putut să nu 
prefere secolele de viață plină de plăceri de pe Tä- 
râmul Zânelor? 

Aşteptă până când Leah și însoțitorul ei părăsi- 
ră luminata Grand Cross Walk şi intrară pe Dark 
Walk. Apoi, în vreme ce urmărea cu privirea silueta 
ei grațioasă, ridică un braţ şi chemă ceața. 

Groasă și moale ca vata, pâcla deasă se rosto- 
goli peste copacii și aleile din acest colț al grādi- 
nilor, estompând sunetele şi nelăsându-te să vezi 
la mai mult de un metru. Chiar şi Ranulph abia 
vedea ceva. 

De peste tot din jurul lui se auzeau suspine şi 
mici țipete de surpriză ale femeilor. Ranulph zâm- 
bi şi pocni din degete murmurând câteva cuvinte 

în limba străveche a magiei. O vrajă a confuziei se 
formă în palma lui, o sferă palidă, cu panglici răsu- 
cindu-se înăuntru. O azvârli spre Leah și Townley. 
Vraja nu era puternică, așa că nu avea să-i afecteze 
decât pe ei şi ce se afla în jurul lor pe o rază de vreo 
cincisprezece metri. 

Apoi, tăcut precum ceața însăși, se îndreptă spre 
locul unde o văzuse ultima oară. Se pare că își få- 
cuse treaba prea bine, pentru că până şi el deveni 
confuz. Ea nu se afla acolo unde se așteptase şi nici 
însoţitorul ei nu era. Ranulph se opri şi cercetă 
prin ceața deasă cu ajutorul mirosului, al auzului şi 
al intuiție. În stânga se aflau copaci; dincolo de ei, 
doi oameni care se cuplau - și nu cu partenerii cu 
care veniseră. Dar unde era Leah? 

Auzi pași uşori pe pietrișul aleii. O voce moale 
rosti nesigură: 

- Duncan? 

Vibrând de excitare, deveni vizibil pentru mu- 
ritori, deghizat sub înfățișarea lui Duncan Town- 
ley. Îşi rezervă un moment pentru a se familiariza 
cu noua sa formă. Trebuia să recunoască faptul 
că, pentru un muritor, nu era deloc un trup rău. 
Apoi rosti: 

- Aici, Leah! 

Făcu câțiva paşi și aproape că dădu peste ea. 
Aceasta scoase o exclamație de uimire în vreme ce 
el o prinse de umeri pentru a o susține. 

- Te simţi bine? întrebă el rostind cuvintele cu o 
voce profundă, care nu era a lui. 

Încet, mâinile lui coborâră pe brațele ei, în 
vreme ce îi studia trăsăturile delicate. Ea îi zâmbi 
stânjenită. 

- Acum, da. Nu prea știu cum de te-am pierdut 
din ochi. Ştiu că te ţineam de braţ, dar apoi s-a lăsat 
ceața și eu am devenit confuză. 

- Ştiu. Am fost îngrijorat. 

O trase în braţele lui și o strânse la piept. După 
ce scoase un mic țipăt de surpriză, se cuibări la 
pieptul lui. 

Reamintindu-și că trebuia s-o ia încet, o sărută 
pe creștetul capului, după care îşi îndreptă încet 
buzele spre tâmpla ei. Ceaţa umedă făcuse ca șuviţe 
din părul ei să i se lipească de gât. Incapabil să se 
mai abțină, puse stăpânire pe buzele ei. Ea se cutre- 
mură surprinsă. 

- Eu... n-ar trebui, șopti ea în gura lui. 

- Am fost atât de îngrijorat, spuse el din nou și o 
sărută pe gâtul dezgolit, mângâindu-i cu limba vena 
care pulsa rapid. 

Poate că mintea ei avea îndoieli, însă trupul 
părea foarte sigur. Se lipi de el chiar în timp ce 
murmura un alt protest vag. El făcu câţiva pași, 
trăgând-o spre un pat de mușchi pe care îl crease 
mai devreme, la o distanță suficient de sigură de 
aleea pietruită. 

- Asta... asta este total nepotrivit, zise ea cu voce 
slabă, însă el se lăsă în genunchi și o trase alături 
de el. 

- Greşeşti, rosti el cu patimă. Pentru noi, este cel 
mai potrivit lucru din lume. 

Dadu să spună că o iubeşte, o propoziție care 
avea puterea unei vrăji asupra oricărei muritoare 
la fel de excitate cum era Leah acum. Însă nu rosti 
cuvintele. Într-un fel imposibil de definit, nu părea 
în regulă s-o mintă în privinţa asta. 

Îi sărută gâtul din nou, îndepărtându-i în același 
timp şalul de pe umeri și desfăcându-i abil pangli- 
cile de la spatele rochiei. Corsajul căzu, lăsând la 
vedere furoul de dantelă şi partea de sus a sânilor 
ei perfecţi. 

- Oh, Duncan! Cu ochii larg deschişi de ui- 
mire, făcu o încercare nereușită de a se acoperi 
cuviincios. Chiar n-ar trebui să faci astfel de 
lucruri. 

- Trebuie să te am neapărat, Leah, rosti el cu 
vocea încordată. 

Cu toate că avea forma unui muritor, dorința lui 
Ranulph răzbătu ca un fier încins prin cuvintele 
sale. Puse stăpânire pe gura ei, înghițindu-i protes- 
tele în vreme ce mâinile lui se strecurau sub veș- 
mântul străveziu. 

Ar fi trebuit săși dezvăluie pasiunea mai 
devreme, pentru că ea răspunse brusc, cu o pa- 
siune egală cu a lui, mâinile ei mici înfigându-și 
degetele în spinarea lui. Era ca o flacără, trupul 
ei zvelt răsucindu-se sub al lui, cu mâinile și gura 
nerăbdătoare. 

Nebunia îl cuprinse - o nevoie arzătoare s-o facă 
să fie a lui. Totuşi, chiar în vreme ce o poseda, tru- 
purile lor contopindu-se cu o sălbăticie care îi ardea 
simțurile, își dădu seama că era ceva în neregulă. 
Ceva era în neregulă. 

El ţipă în același timp cu ea, înecându-se în infer- 
nul pasiunii. În aceeași clipă în care simți căldura 
sălbatică a răspunsului ei, partenera lui se transfor- 
mă brusc. Trupul ei micuț deveni mai voluptuos, 
iar părul ei roșcat se transformă într-o încâlceală de 
mnătăsoase șuvițe negre ca noaptea. 

Cu o furie marcată de șoc şi de neîncredere, el 
îşi dădu seama că nu Leah, ci Kamana zăcea sub el, 
cu picioarele încolăcite cu ale lui și cu ochii aurii 
plini de un amuzament răutăcios. Se desprinse cu 
violenţă din îmbrățișarea ei. 

-Sä te ia naiba! gâfâi el. Cum îndrăzneșşti să te 
pui cu mine? 

Ea râse netulburată și se răsuci pe-o parte, spri- 
jinindu-și capul în palmă. Hainele ei dispăruseră, 
lăsând-o goală, acoperită doar de revărsarea diafană 
a părului ei negru ca pana corbului. 

- De ce ești atât de supărat? Părea să-ți facă plăce- 
re. Mâna liberă i se îndreptă spre piept, acolo unde 
încă se vedea urma dinţilor lui. Am crezut că am 
făcut-o foarte bine pe inocenta, până la sfârșit. 

El se înroși. 

- Nu despre asta-i vorba. N-aveai nici un drept să 
mă înșeli. 

Sprâncenele ei se arcuiră. 

-Dar tu aveai dreptul s-o înșeli pe copila aceea, 
să-i iei virginitatea pe care muritorii pun atâta preț? 
Asta ar fi fost o dovadă de cruzime. Vocea îi deveni 
aspră. M-am gândit că aveai nevoie de o diversiune, 
așa că m-am sacrificat pentru cauză. 

El pufni. 

- Te-ai sacrificat! Te-ai împerecheat ca o panteră. 
Urmele de pe spinarea mea n-o să dispară prea re- 
pede. Da asta ai venit în Anglia, ca să găsești iubiţi 
mai îndrăzneți decât cei din India? 

Râsul ei răsună prin ceața care înconjura 
vâlceaua. 

- Raporturile sexuale reprezintă una dintre arte- 
le măreţe pentru cei din neamul meu. Nu există 
nimeni aici care să poată egala talentele sexuale ale 
celor ca mine. Văzând că el era pe punctul de a 
exploda, adăugă amabila: Oh, recunosc că şi tu ai 
un oarecare talent în acest domeniu. Cu ceva exer- 
cițiu şi cu îndrumarea unui partener experimentat, 
s-ar putea ca, într-o zi, să ajungi la nivelul unui lord 
al Hindului. 

Întinse leneșă o mână spre el, degetele ei trasând 
dâre luminoase. 

Blestemând, el sări în picioare înainte ca ea să-l 
poată atinge. 

- Vrăjitoareo! Probabil ai fost alungată de cei din 
neamul tău, şi ai venit aici ca să-mi dai mie bâtăi 
de cap. 

Ea renunţă să-l mai tachineze. 

- Nici vorbă. Dar nu te voi lăsa so rănești fără 
motiv pe copila aia. Faptul că este legată prin acea 
înțelegere cu un lord al zânelor nu înseamnă că tre- 
buie să devină prada ta. Ai răbdare și, în curând, 
vei obține tot ce dorești. 

- Ce-mi doresc este să scap de tine, zise el cu rău- 
tate, apoi dispăru învârtejindu-se în ceață, în vreme 
ce râsul ei îl urma. 


Într-o clipă, Leah zâmbea datorită unei remarci 
făcute de Duncan, iar în următoarea, cea mai groa- 
să ceață pe care o văzuse vreodată se lăsă cu o re- 
peziciune surprinzătoare. Ea icni și se răsuci, după 
care constată că dăduse cumva drumul brațului lui 
Duncan. La început, nu se alarmă, gândindu-se că 
se afla foarte aproape de ea. 

Însă nu era. Dispăruse. Se îndreptă spre locul 
unde se aflase el, sau unde credea ea că fusese, însă 
nu îl găsi. Începu s-o cuprindă spaima. Ceaţa era 
stranie, amenințătoare. Luptându-se să-și stăpâ- 
nească panica, îl strigă: 

- Duncan? 

Nu primi nici un răspuns. Cu mâinile încleșta- 
te, îl strigă din nou. De ce nu auzea nimic? Era ca 
și cum se prăbuşise de pe fața pământului într-un 
coșmar. Apoi auzi o voce slabă: 

- Sunt aici, Leah. 

Raăsuflă ușurată, dar, în ceața aia deasă, era im- 
posibil să-şi dea seama dincotro venise vocea lui. 
Nesigură, se răsuci în cerc. 

- Unde? strigă la rându-i. 

- Stai acolo unde eşti, îi ceru el, vocea auzin- 
du-i-se de mai de-aproape. Dacă ne mișcăm amân- 
doi, n-o să ne găsim niciodată. 

Ascultătoare, rămase locului, strângându-și șalul 
pentru a se proteja de răceala mușcătoare. După 
ceea ce păru o veșnicie, deși probabil veşnicia asta 
însemna doar câteva minute, Duncan apăru din 
ceață, în fața ei. 

- Slavă Domnului! 

Întinse amândouă mâinile spre el. Duncan i le 
prinse ușor, iar strângerea lui fu caldă, inspirând 
siguranţă. 

-Te simţi bine? 

Leah încuviință din cap, rușinată de teama ei. 

-Sunt doar puţin dezorientată. 

Mâinile lui le strânseră pe ale ei. 

-Am avut o senzație ciudată că era ceva foarte 
primejdios în întuneric. Ceva primejdios pentru 
tine. Mi-a fost teamă că nu te voi găsi la vreme. 

Ea își înghiți nodul din gât. 

- Și mie mi-a fost teamă până să vii. 

El îi cuprinse ușor faţa în palme, privind- cu 
intensitate. 

-Nu ştiu ce m-aș face dacă ai păți ceva, Leah. 
Am sentimentul că te cunosc dintotdeauna, nu 
doar de câteva zile. 

- Şi eu... și eu simt la fel. 

Lacrimi se adunară în ochii ei, iar ea nu avea 


habar de ce. 

- Eşti atât de minunată, Leah, şopti el. Cea mai 
minunată ființă pe care am văzut-o vreodată. 

Apoi își înclină capul și îi atinse buzele cu ale 
sale. Sărutul era deosebit de blând, total deosebit 
de îmbrăţișarea brutală a ducelui de Hardcastle. 
Dar dulce, atât de dulce... Ea simţi că îl dorește, 
efectul sărutului răspândindu-i-se în fiecare fibră 
a trupului. 

Când gura lui se îndepărtă, ea spuse cu glas 
tremurător: 

- Este un păcat din partea mea că îmi place atât 
de mult? 

- Dacă este așa, atunci păcătuim amândoi. 

O cuprinse într-o îmbrățișare caldă, protectoa- 
ze. Cu un suspin, ea se relaxă sprijinindu-se de 
=], simțindu-i bătăile inimii. Era îndrăgostită. 
Cu toate că nu mai trăise niciodată așa ceva, era 
-n sentiment la fel de inconfundabil ca un răsărit 
ze soare. 

Duncan o ţinu în brațe câteva minute lungi, 
~ ângâindu-i capul și spatele. În cele din urmă, spu- 
~ cu părere de rău: 

- Trebuie să te duc înapoi la nașa ta înainte de a 
= e ceva ce n-ar trebui. 

Za încuviință din cap, dar nu avea nici o tragere 
z- „nimă să se clintească din loc. 

iacet, el se desprinse din îmbrăţișare, mâinile 

- atingându-i şoldurile și spatele, ușor ca aripile 

- _. fluture. 

-Ceața ar trebui să se rărească pe măsură 
ce ne îndepărtăm de fluviu, zise el cu o voce 
hotărâtă. Dacă urmăm aleea pietruită, vom fi 
în regulă. 

Porniră, cu mâna ei încleştată în a lui. Ea își 
numără pașii. Douăzeci. Cincizeci. O sută. leşiră 
brusc din ceață, ca și cum ar fi intrat dintr-odată 
într-o cameră luminată. 

- Cât de ciudat! exclamă Leah privind în jur, 
la ceilalți plimbăreţi care discutau despre ciudata 
ceaţă. 

- Adevărat, rosti Duncan gânditor. Este aproape 
nenaturală. 

În timp ce o privea, ceața începu să se risi- 
pească la fel de rapid cum se formase. În câteva 
minute, nu mai fu decât o amintire stranie, ca 
un vis. 

Lord Townley şi Lady Wheaton apărură din lo- 
cul unde fusese până de curând ceață, amândoi 
încântați și suspect de ameţiți. În vreme ce cu- 
plul mai în vârstă se îndreptă spre ei, Duncan 
spuse repede: 

- Pot să te caut mâine? Este... ceva foarte impor- 
tant ce vreau să discut cu tine. 

- Sigur că poţi să vii, zise Leah în vreme ce inima 
îi tresăltă. 

Oare intenționa s-o ceară de soție? Cu toate că 
nu se cunoșteau de mult timp, între ei părea să exis- 
te o rară armonie, o potrivire a modului de a gândi 
și a gusturilor. 

Se gândi cu încântare la această posibilitate, con- 
ştientă că rânjea ca o proastă. Nu-i păsa. Era îndră- 
gostită și credea că și el o iubea pe ea. 

Niciodată în viața ei nu fusese mai fericită. 

Prea agitată ca să mănânce, Leah fu bucuroasă 
că, la micul dejun, Lady Wheaton se gândea la alt- 
ceva. De fapt, visa cu ochii deschişi, în vreme ce un 
żâmbet îi plutea pe buze. Părea cu zece ani mai tâ- 
nără şi mult mai puţin istovită decât când ajunsese 
Leah la Londra. 

Leah o privi cu drag pe nașa ei. Dacă n-ar fi 
existat magia lui Lord Ranulph, ar fi fost puţin 
probabil ca ele două să se cunoască. Acum, între 
ele exista o legătură mai caldă decât ceea ce împăr- 
tășiseră Leah şi mama ei. Îi era foarte îndatorată 
lordului zânelor. 

Pentru prima dată de zile întregi, se întrebă ce 
putea să-și dorească acesta în schimb, dar se simţea 
prea fericită pentru a-și face griji în privința asta. 
În vremurile de demult, servitorii apreciați erau 
adesea răsplătiți închiriindu-li-se case în schimbul 
unei boabe de piper pe an sau ceva la fel de neîn- 
semnat. Lord Ranulph spusese că îi plăcea muzi- 
ca ei - și că legea celor asemenea lui îi impunea 
să solicite o plată în schimb. Fără îndoială că pre- 
țul avea să fie ceva similar acelor chirii de-o boabă 
de piper. 

Incapabilă să mănânce, Leah fărâmiţă o felie 
de pâine prăjită şi speră ca Duncan să ajungă mai 

devreme. Dar el nu sosi decât după-amiază. Își pe- 
trecu întreaga dimineață cântând la harpă și gân- 
dindu-se la seara trecută. Amintirea sărutului și a 
îmbrățișării lui îi trimitea furnicături în tot trupul. 
Poate că asta însemna să fie îndrăgostită. Se simţi 
ușurată când sosirea căpitanului Townley, care o 
aștepta în salon, fu anunţată de către o servitoare. 
Leah aruncă rapid o privire în oglindă. Arăta mi- 
nunat. Devenise dificil să-și amintească exact cum 
arătase înainte ca Ranulph să-și facă vraja, dar to- 
tuși își amintea cu claritate cum se simţise pe vre 
mea când era o ființă atât de ștearsă, încât devenise 
aproape invizibilă în propria existenţă. 

Leah se întristă puţin gândindu-se că Duncan 
n-ar fi băgat-o niciodată în seamă dacă ar fi arătat 
ca înainte. Faptul că îi câștigase atenţia în acest 
mod părea aproape o înșelătorie. Însă frumuseţea 
ei îi oferea lui plăcere, aşa că se simțea mai mult 
recunoscătoare decât vinovată. 

După ce își alungă aceste gânduri, cobori scările 
şi se duse în salon, lăsând ușa întredeschisă de dra- 
gul bunei-cuviințe. Duncan se sprijinea relaxat de 
poliça șemineului. În timp ce privea cum lumina 
soarelui îi definea planurile cizelate ale chipului, 
Leah rosti involuntar: 

- Eşti cel mai frumos bărbat pe care lam văzut 
vreodată. 

În loc să fie încântat ori stânjenit, el rămase 
încremenit ca o statuie. Apoi expiră cu un suspin 
şi spuse: 

- Nu pot să mă gândesc la mine ca fiind frumos. 

- Ai prefera să spun că ești atrăgător? Uimitor? 
Eroic? Eşti toate aceste lucruri, zise ea, surprinsă 
de propria îndrăzneală. Îmi place nespus să mă uit 
la tine. 

- Nu sunt bărbatul care crezi tu, Leah, rosti 
el cu o vehemenţă bruscă. Nu sunt erou, nu 
sunt uimitor, nu sunt deloc deosebit. Sunt un 
om obișnuit, căruia îi plac cărțile, traiul la țară și 
muzica și care doar și-a făcut datoria atunci când 
situația a cerut-o. Ochii lui aurii se întunecară. 
Singurul lucru special la mine este că te iubesc 
foarte mult. Să te întâlnesc a fost ca... sosirea aca- 
să. Ştiu că este prea curând și că nu ar trebui să 
vorbesc cu tine înainte de a discuta cu tatăl tău. 
Știu și că tu ești o bijuterie care ar trebui să împo- 
dobească doar cele mai alese cercuri ale societăţii 
londoneze, iar eu nu pot să-ți ofer acest lucru. Dar 
este posibil - vocea lui tremură pentru o clipă -, 
crezi că ai putea fi fericită împărțind o viaţă tihni- 
tă cu mine? 

Chiar că era timid, constată ea surprinsă. Poate 
la fel de timid ca ea. Copleșită de tandrețe, zise: 

-Nu mi-aş dori nimic mai mult, Duncan. 
Se apropie de el și îi luă mâinile înainte de a 
spune șovăielnic: Te iubesc. O persoană rațională 
poate ar râde de amândoi, dar simt că... am găsit 
în tine cealaltă jumătate a mea. 

El îi cercetă chipul cu o intensitate fascinantă. 

-Mai iubi dacă aș fi urât, sau dacă această cica- 
trice ar arăta mult mai rău, sau dacă oamenii nu 
m-ar considera erou? 

Dându-și seama cât de mult însemna pentru el 
răspunsul ei, Leah se gândi o vreme înainte de a 
răspunde: 

- Îşi iubesc bunătatea, simțul umorului, felul 
în care mă faci să mă simt în siguranță și preţuită. 
Îi zâmbi cu timiditate. Iubesc persoana care sunt eu 
atunci când sunt cu tine. Cred că astea ar fi la fel 
de adevărate și dacă societatea londoneză nu te-ar 
fi considerat vreodată o celebritate. 

Zâmbetul lui radios îi trădă ușurarea. 

- Atunci mă voi duce la țară și voi sta de vorbă cu 
tatăl tău. Crezi că există riscul ca el să refuze să stea 
de vorbă cu mine? 

- Absolut deloc. Nu numai că ești minunat ca 
om, dar eşti minunat și ca pretendent. Îi surâse 
tachinându-l. Voi profita la maximum de această 
afacere, să știi. 

El se crispă. 

-Nu gândi niciodată așa, Leah. Macar dacă 
ai şti. 

Leah își mușcă buza de jos. 

- Părinților mei nu le plac surprizele. Cred că ar 
fi înţelept să mă duc eu acasă întăi și să îi pregătesc 
pentru vizita ta. 

- Bine. Asta înseamnă că, de îndată ce voi avea 
permisiunea lui, voi putea veni să te cer oficial în că- 
sătorie. Braţele lui o cuprinseră. Oh, Leah, Leah... 


“Daruri periculoase 103 


Ea se lăsă cu încântare îmbrățișată. 

- Este o mare îndrăzneală din partea mea, însă aș 
dori ca logodna să fie scurtă. 

Râsul lui fu puternic și profund. 

- O vom scurta cât de mult se poate pentru a nu 
fi lipsiţi de decență. 

Ea suspină încântată. Era greu de crezut că o 
asemenea fericire putea fi reală. În vreme ce stătea 
sprijinită de el, bucurându-se de căldura și de for- 
ţa trupului său, un gând cumplit îi veni în minte. 
Ranulph nu putea să i-l ceară pe primul ei născut! 
Dar existau străvechi povești cu zâne care cereau un 
astfel de preţ. 

La asta nu se gândise când făcuseră respectiva 
înțelegere, probabil pentru că ideea de a avea un 
copil era extrem de departe de ea pe vremea ace- 
ea. Însă acum nu mai era deloc departe. Când îşi 
imagina căsătoria cu Duncan, copiii făceau parte 
din peisaj ca Duncan însuși. Nu ar da niciodată un 
copil al lor unei fiinţe care pentru ea era la fel de 
greu de înţeles ca partea nevăzută a Lunii. 

Cu siguranță, temerile ei erau reale, cu toate că 
erau prostii fără sens. Totuşi, era bine că se întorcea 
acasă. Avea să-l găsească pe Ranulph şi să-și regle- 
ze conturile cu el. Apoi putea începe liberă noua 
ei viaţă. 


Lui Leah i se păru foarte ciudat să se afle din nou 
în dormitorul în care stătuse de când părăsise odaia 
copiilor. Ea se schimbase atât de mult, însă camera 

rămăsese exact la fel. Ei bine, doar că acum exista 
şi Shadow, care se întorsese împreună cu ea de la 
Londra, cu obișnuita ei demnitate distantă. 

Sir Edwin fusese surprins când Leah îl anun- 
ţase că un oarecare căpitan Townley avea să vină 
să stea de vorbă cu el despre un subiect de mare 
importanță. Totuși, se hotărî să accepte abia după 
ce citi scrisoarea de la Lady Wheaton, care descria cu 
lux de amănunt caracterul și situaţia financiară ale 
lui Duncan. 

Cu tristețe, Leah își dădu seama că părinţii ei 
aveau să fie încântați să scape de grija ei. Totuși, 
această constatare nu o duru așa cum o duruse 
cândva. Atâta vreme cât Duncan o iubea, putea ac- 
cepta faptul că, pentru părinţii ei, ea nu însemna 
mai mult decât o regretabila obligaţie. 

În dimineața de după sosirea acasă, Leah își 
atărnă harpa pe umăr și o întrebă pe Shadow, care 
moțăia: 

- Ai vrea să vii la o plimbare în pădure, îm- 
preună cu mine? Ar trebui să găsești pe-acolo vre- 
un şoarece pe care să-l fugăreşti sau alte delicatese 
de genul ăsta. 

Pisica îi aruncă stăpânei sale o privire ofensată, 
apoi închise ochii și îşi acoperi nasul cu coada. 
Leah chicoti. Pisica era un companion plăcut, dar 
nu era deloc interesată să facă vreun efort. 

Era o superbă zi de toamnă, cu un cer senin şi 
un soare care răspândea o căldură plăcută. Leah 
intră în pădure și se îndreptă spre poiana unde 

îl întâlnise pentru prima dată pe Ranulph. Acolo, 
se așeză pe trunchiul copacului prăbușit şi începu 
să cânte la harpă. Cântă de dragoste şi de bucurie și 
îl rugă în minte pe lordul zânelor să apară. 

Aproape că renunţase la orice speranță, când 
Lord Ranulph apăru brusc în faţa ei, părul lui flu- 
turând în bătaia vântului precum ciulinii de pe jos. 
Surprinsă de apariția sa, Leah își ținu răsuflarea. 
De data aceasta, el nu purta veșmintele moderne 
ale unui gentleman englez, ci elegante haine cu o 
croială medievală, având o sabie la șold și colanţi 
care îi scoteau în evidență mușchii coapselor. Era 
primejdios de masculin, cu o lumină neîmblânzită 
în ochii verzi, care îl făcea mult mai straniu decât 
la prima lor întâlnire. Dar, după ce se înclină, i se 
adresă pe un ton curtenitor: 

- Ai dorit să mă vezi, doamna mea. 

Punând harpa deoparte, Leah se ridică şi făcu o 
plecăciune. 

-Magia ta este puternică, domnule. Am fost 
la Londra, după cum ai aranjat, și am avut mare 
succes, după cum ai prezis. 

- Ştiu, spuse el cu răceală. Team observat în 
permanenţă la Londra. 

Pe ea o deranjă gândul că o spionase. Oare tră- 
sese cu urechea și în clipele intime, de tandreţe cu 
Duncan? Detesta această idee. 

Aducându-și aminte de abilitatea lui de a citi ce 
se petrecea în mintea ei, încercă să alunge gândul, 

dar, după expresia lui cinică, îşi dădu seama că el 
ştia ce simţea ea. Se sili să zâmbească. 

-Am câștigat dragostea unui erou, așa cum ai 
spus că e posibil. În curând voi fi măritată. Dacă 
ești de acord, aș vrea să-mi plătesc datoria acum. 

- Sincronizarea este impecabilă, Leah. Lordul 
zânelor începu să traverseze poiana ca un neo- 
bosit leu auriu. Dacă n-ai fi venit azi aici, te-aș fi 
chemat eu. 

Încercând săși alunge senzația neplăcută, ea 
spuse: 

- Mi-ai zis că am trei alternative, domnule. Care 
sunt acestea? 

-Nu poţi ghici ce-mi doresc cu adevărat? Se opri 
şi se răsuci pentru a-i arunca o privire care hipno- 
tiza. Vreau să trăieşti cu mine pe Tărâmul Zânelor, 
înconjurată de-a pururi de muzică și de frumusețe. 
O să-ți arăt niște minunăţii cum nu ţi-ai imaginat 
niciodată. Vino cu mine, Leah! 

Întinse spre ea o mână lungă și frumoasă. Ea sim- 
ţi puterea sălbatică a dorinței lui, forța întunecată a 
magiei lui îndreptându-se către ea. 

- Nu! spuse ea cu violență și se retrase până când 
picioarele ei atinseră copacul prăbuşit. Nu aparțin 
lumii tale, Lord Ranulph. N-aș accepta niciodată 
așa ceva. 

Sprâncenele lui ridicate se arcuiră, iar Leah văzu 
că el râdea de ea. 

- Dar o vei face, draga mea copilă. Este cea mai 
bună dintre alternativele pe care ţi le ofer. 

Ea își trecu limba peste buzele uscate. 

- Spune-mi care sunt celelalte două. 

El începu să pășească din nou prin poiană, sabia 
legănândur-i-se la șold. 

- Zici că te vei mărita. Cu căpitanul Duncan 
Townley, presupun. 

Ranulph îi aruncă o privire prin care îi cerea un 
răspuns. 

-Eu și Duncan avem o înţelegere, zise ea fără 
tragere de inimă. După ce vorbeşte cu tatăl meu, 
logodna noastră va fi oficială. 

- Un tânăr frumos, spuse Ranulph îngândurat. 
Un erou de război. 

Leah încuviință precaută din cap, nesigură unde 
voia să ajungă. 

Lordul zânelor se opri în capătul îndepărtat al 
poienii și se răsuci spre ea. Cu o voce care o făcu să 
îngheţe până la os, el rosti: 

-A doua ta alternativă, scumpa mea copilă, este 
să-mi aduci inima lui. 

Leah se holbă la Ranulph. 

-Ce vrei să spui? Faptul că mi-a dăruit inima lui 
nu înseamnă că eu o pot da altcuiva. Dragostea nu 
este așa. 

Ochii lordului zânelor se îngustară. 

-Nu vorbeam metaforic, Leah. Nu te teme, o 
să-ți fac sarcina mult mai ușoară. Un pumnal de 
argint se materializă în mâna lui, lama sa strălu- 
cind cu răutate. Acesta este un pumnal fermecat. 
Chiar şi pentru o făptură micuță, ca tine, va fi ușor 

să îl înfigă între coastele lui și să îi scoată inima 
după ce va muri. 

- Eşti nebun! 

Şocată dincolo de cuvinte, se sufocă și fu pe 
punctul de a vomita din pricina imaginii oribile 
descrise de cuvintele lui Ranulph. Să se uite în 
ochii zâmbitori ai lui Duncan, apoi să-l omoare... 
Își apăsă palma pe gură, în vreme ce stomacul ei se 
întoarse pe dos. 

Cu o voce moale ca untul, Ranulph continuă: 

- Îţi sugerez să comiţi fapta când ieşiţi la o plim- 
bare în pădurea mea, astfel încât să nu ai mult de 
mers pentru a-mi da plata. Nu trebuie să te temi 
că vei fi pedepsită de oameni. Să plângi doar cât 
poți de convingător şi să pretinzi că ați fost atacați 
de un nebun care ţi-a ucis iubitul. Nimeni nu va 
crede că o femeie atât de frumoasă, atât de fragi- 
lä, atât de îndrăgostită ar putea comite o faptă atât 
de sângeroasă. Zâmbi sarcastic. După o perioadă 
decentă în care îl vei jeli, vei fi liberă să-ţi cauţi alt soț. 
De pildă, acel duce care s-a purtat grosolan cu tine 
în grădina lui. A fost furios atunci, dar sunt sigur că 
îl vei aduce din nou la picioarele tale, cu un singur 
zâmbet fermecător. 

Ranulph puse pumnalul de argint în mâna ei 
inertă. Mânerul se simțea rece în palma ei. 

Se holbă la arma strălucitoare, oroarea intensi- 
ficându-i-se. 

-Nu pot. Nu o so fac! 

El își înclină capul, în ochii lui citindu-se un 
amuzament malefic, inuman. 

- Nici nu credeam că o vei face. Acesta este mo- 
tivul pentru care am așteptat până acum. Doar o 
femeie cumplită și-ar putea ucide iubitul. 

-Nu era nevoie să aștepți atât de mult, spuse ea 
cu voce tremurătoare. N-aș putea face niciodată așa 
ceva, nici măcar dacă ar fi vorba despre un străin. 

- Eşti atât de sentimentală față de toți muritorii? 
rosti el surprins. Dacă mi-aş fi dat seama de sem 
sibilitatea ta excesivă, aș fi venit mai devreme să-mi 
cer plata. 

Mai mult decât orice altceva din cele făcute de 
el, acea declaraţie o făcu pe Leah să înțeleagă câr 
de străin de lumea asta era el. Pur și simplu nu îi 
înțelegea absolut deloc pe muritori. 

- Care este ultima alternativă - primul meu nås- 
cut? întrebă ea cu amărăciune. Dacă îmi ceri asta. 
îţi jur că voi folosi pumnalul chiar acum. Înalță 
cu mâini tremurătoare arma și o duse la piepe 
întrebându-se dacă ar avea puterea să se sinuadā 
El spusese că pumnalul era fermecat. Poate că avea 
să pătrundă cu ușurință... 

Ranulph străbătu poiana dintr-un salt și îndepa=- 
tă pumnalul. 

- Pe toții zeii, și tu crezi că eu sunt nebun? rost 
el furios. Nu vreau viața ta și nici progenitura urlă 
toare a altui bărbat. 

Aruncă pumnalul într-o parte. Acesta dispăru 
din zbor. Mai calm, zise: 

-Un bebeluș al cărui tată să fiu eu - asta ar fi 
mai interesant. Lorzii zânelor nu sunt prolifici, dar, 
într-o eternitate în care ne împerechem, mai produ- 
cem din când în când câte un copil. 

El chiar intenţiona săi posede şi trupul, și 
sufletul. Clătinând din cap plină de repulsie, Leah 
spuse: 

- Îmi eşti dator încă o alternativă, Lord Ranulph. 
Orice ar fi, nu are cum să fie la fel de diabolică pre- 
cum cele pe care mi le-ai sugerat deja. 

El îi surâse, la fel de splendid și de amoral ca o 
fiară. 

-Ultima variantă nu este deloc diabolică. Este 
un lucru foarte simplu. 

Ea își împreună mâinile tremurătoare. 

- Nu te juca, domnule, cu mine, rosti ea cu voce 
crispată. Spune-mi doar ce dorești. 

-Un lucru simplu, repetă el. Însă cred că este 
preţul cel mai mare. Dacă refuzi primele alternati- 
ve, îţi vei pierde frumusețea. 


capitolul 7 


Şocată, Leah se holbă la Ranulph, cu ochii 
mari. 

- Frumusețea mea? 

Vaăzându-i nefericirea, el tresări în sinea lui, însă 
era necesar. Stabilise intenționat ordinea prezen- 
tării alternativelor, știind că prima ei reacție avea 
să fie să refuze părăsirea lumii ei. Numai după ce 
auzea care erau celelalte opțiuni avea să ia în serios 
propunerea lui. 

Având grijă să nu i se desluşească nici urmă de 
compasiune în voce, rosti cu răceală: 

-Nu face pe proasta, Leah. Refuză-mă, și vei de- 
veni din nou creatura ştearsă de dinainte. Anostă 
şi lipsită de culoare, aproape invizibilă. Majoritatea 
oamenilor nu vor înțelege cu adevărat schimbarea, 
cu toate că toţi cei care te-au văzut în timpul trium- 
fului tău de la Londra vor fi incapabili să-și amin- 
tească de ce te-au considerat o asemenea frumuseţe 
la vremea aceea. Vocea lui deveni mai moale. Dar 
pretendentul tău își va aminti. Se va uita la tine ṣo- 
cat şi cu repulsie. De câte ori ţi-a lăudat frumuseţea 
căpitanul Townley? Cât de adesea ţi-a murmurat la 
ureche ce încântătoare ești? Când frumuseţea ta 
va dispărea, la fel se va întâmpla și cu dragostea 
lui. i vei petrece restul vieții singură și nebăgată 


112 Mary Jo Putney 


în seamă. Ridică plictisit din umeri. Presupun că, 
din moment ce e în joc onoarea masculină, s-ar pu- 
tea să-l faci să se logodească totuși cu tine. În acest 
caz, vei avea plăcerea de a trăi o viață alături de un 
bărbat care te va disprețui pentru că lai înșelat. 

Ochii ei, o oglindă de smarald a ochilor lui, se 
umplură cu lacrimi până când îi închise. Chipul ei 
remarcabil de expresiv reflecta cu fidelitate faptul 
că ea își imagina cu exactitate ceea ce Ranulph de- 
scrisese: respingerea din partea iubitului ei, întoar- 
cerea la existența ei pustie. 

Apreciind că era vremea săși schimbe tactica, 
spuse cu voce blândă: 

- Acum înţelegi de ce am zis că a-mi deveni con- 
soartă este alegerea cea mai bună? Vino cu mine, 
şi îți voi dărui pasiune și frumusețe dincolo de 
visurile tale cele mai sălbatice. Peșteri imense ce stră- 
lucesc de la bijuteriile neştiute. Păduri atăt de ma- 
iestuoase încât ar pune în umbră cea mai măreață 
catedrală a lumii. Vom călări vântul și vom cânta 
mările, iar tu nu-ți vei regreta niciodată decizia. 

Încredințat că Leah avea să se lase prinsă în mre- 
jele vorbelor sale și avea să se răzgândească, se apro- 
pie de ea și îi luă mâna în ale lui. Pe toți zeii, era 
încântătoare! Simţi cum i se întărește mădularul 
de dorinţă. Pasiunea avea să îi înlăture fetei și ulti- 
mele îndoieli. 

O atrase într-un sărut. Gura ei era moale, parfu- 
mul ei, la fel de proaspăt ca al florilor de primăvară. 

Îşi folosi toate abilitățile erotice, apelând la o vrajă 
care avea s-o facă să-și dorească și mai mult. 

Dar nu funcționă. Ea se smulse și își şterse scâr- 
bită gura cu dosul palmei. 

- Crezi că aș prefera atingerea ta în locul celei 
a lui Duncan? Își ridică harpa și o strânse ca pe 
un talisman împotriva răului. Probabil ești în stare 
să-mi întuneci mintea cu farmece, însă eu nu voi fi 
niciodată de bunăvoie târfa ta. 

El se holbă la Leah, șocat că putea rezista vrăjii 
senzuale. Cine ar fi crezut că ea avea o asemenea 
forță? Pocnind din degete, făcu să apară oglinda și 
o ridică pentru a-i aduce aminte cum arătase. Ne- 
milos, se folosi de o imagine a ei când arăta cel mai 
rău, cu ochii umflați și cu nasul înroșit de plâns. 

- Asta alegi? rosti el cu cruzime. Sau va fi inima 
iubitului tău? 

Ea păli când văzu imaginea din oglindă, dar spu- 
se cu fermitate: 

-Fă-mă la loc cum am fost, Lord Ranulph. 
Am fost banală toată viața mea. Eu... eu pot să mă 
învăţ să fiu din nou așa. 

-Nu știi ce vorbeşti! exclamă el nevenindu-i să 
creadă. Înainte, a fost suficient de dureros faptul că 
nu arătai bine, însă acum ai cunoscut plăcerile fru- 
museţii. Adorația, puterea, faima. Să pierzi aceste 
lucruri după ce le-ai gustat o vreme va fi infinit mai 
dureros decât să nu le fi cunoscut niciodată. 

-Crezi că nu știu asta? ţipă ea strângând harpa și 
mai tare. Dar pot să suport așa ceva. Voi fi nevoită, 

din moment ce celelalte două variante sunt de 
neconceput. N-aş putea să-i fac niciodată rău lui 
Duncan sau altei persoane inocente. Nici n-aş pu- 
tea să renunţ la lumea mea pentru a deveni sclava 
unei creaturi care este la fel de frumoasă și de stră- 
ină ca un tigru. 

-Vreau să-mi fii consoartă, nu sclavă! se răsti el 
cu o voce biciuitoare. 

-Nu este sclavie dacă vin împotriva voinței mele? 
Gura ei se strâmbă. Noi doi suntem făcuți dintr-un 
aluat diferit, Lord Ranulph. Tu crezi că frumusețea 
este mai valoroasă decât libertatea, mai prețioasă 
decât viața altei persoane. Nu te pot înțelege, tot 
aşa cum nici tu nu mă poți înțelege. La revedere, 
domnule. Presupun că, până când voi ajunge aca- 
să, voi avea din nou o înfățișare banală, iar cu asta 
îmi voi fi plătit partea din înțelegere. 

Se îndepărtă de el, traversând poiana. Înainte de 
a intra în pădure, se opri pentru a-i spune încet: 

- Îmi... îmi pare foarte rău că nu pot fi ceea ce îţi 
doreşti. 

Şocat că ea pleca de-adevăratelea, el rămase în- 
cremenit preţ de o clipă. Apoi scoase un sălbatic 
țipăt de furie. 

- Nu! 

Îşi ridică amândouă brațele spre cer, iar tunetul 
bubui din cerul senin de toamnă, rostogolindu-se 
de-a lungul pădurii cu o forță care zgâlțâi copacii. 
Leah tresări, iar el văzu spaima din ochii ei. Dându-și 

seama că, dacă ajungea să se teamă de el, orice spe- 
ranţă era pierdută, spuse cu voce crispată: 

- Nu-ţi voi face rău, Leah. Nici acum, nici vre- 
odată. Dacă te vei sătura cândva să fii banală, și 
singură, și dispreţuită, știi cum să mă chemi. 

Ea încuviință vag din cap, dar el înţelese cu dis- 
perare că Leah nu avea să se răzgândească nicio- 
dată. Cu excepția muzicii ei, ea era pentru el un 
mister la fel de mare cum era el pentru ea. Oare din 
pricină că era muritoare sau, pur și simplu, pentru 
că era femeie? 

Profund îndurerat, o urmări dispărând printre 
copaci. Ea plecase, iar el era singur. 

Apoi furia reveni. Cu o fluturare a mâinii, înlă- 
tură toată strălucirea fermecată care uimise întreaga 
Londră. Se gândi cu răutate cum avea să reacțione- 
ze iubitul ei când avea să descopere că răpitoarea 
lui logodnică era la fel de banală ca un șoarece. 

Volbura nedomolită a furiei lui se îndreptă spre 
Kamana. Blestemată fie femeia aia perfidă! Prezice- 
rile ei că Leah avea să vină la el nu fuseseră decât 
vorbe goale, unul dintre jocurile ei batjocoritoare. 
Avea să-i dea socoteală pentru minciunile ei. Avea 
putere, însă el îi era egal. Nu avea să fie în stare să-l 
refuze dacă el o chema. 

Închise ochii și o vizualiză pe Kamana până când 
imaginea ei exotică și batjocoritoare fu parcă im- 
primată cu fierul roșu în creierul lui. Apoi rosti cu- 
vintele Puterii, care aveau s-o aducă la el, împotriva 
voinței ei, dacă era necesar. 

Vrăjitoarea trădătoare avea să plătească pentru 
minciunile și pentru amestecul ei. Da, avea să plă- 
tească neapărat. 


Când ajunse acasă, Leah tremura încă. Fiindcă 
nu dorea s-o vadă nimeni cu lacrimi pe faţă, se furi- 
şă pe scara din spate şi se duse în dormitorul ei. 

Shadow era încă întinsă pe pat. Când Leah in- 
tră, pisica deschise ochii și o privi fix. Leah încercă 
să zâmbească. 

- Nu-mi spune că și tu mă vei abandona. Aș fi 
crezut că măcar pisica mea mă va accepta așa cum 
sunt acum. 

Shadow sări din pat şi veni să se frece de gleznele 
lui Leah, torcând cu căldură. Puțin mai liniștită, 
Leah scărpină gâtul pisicii. 

Apoi se întoarse către oglinda ei. Orice urmă de 
speranță că ar fi fost posibil ca Ranulph să nu-și 
ia plata se spulberă. Păr lipsit de strălucire, banali 
ochi cenușii-verzui înroșiți de plâns. Își privi palma 
stângă. În centrul ei, încă putea vedea slaba licărire 
irizată a tăieturii pe care i-o făcuse Ranulph când 
își pecetluiseră înțelegerea. Se părea că avea să fie 
singurul semn care îi rămânea din ce fusese până 
de curând. 

Trase îndurerată aer în piept și se sili săi pri- 
vească imaginea din oglindă. O făcuse chiar mai 
ștearsă decât înainte sau aspectul ei i se părea mai 
cumplit doar din cauza contrastului cu cea care fu- 
sese? Nu avea importanţă. Acesta era chipul cu care 

se născuse şi cu care avea să moară. Își aminti că, 
de fapt, nu avusese cu adevărat de ales. Crima 
era ceva de neconceput, la fel cum era și intra- 
rea ei în lumea stranie, de iad neomenesc, pe care 
Ranulph o numea acasă. 

Tresări când își aminti privirea plină de venera 
ţie a lui Duncan, momentele când îi spusese că era 
cea mai frumoasă ființă pe care o văzuse vreoda- 
tă. El era mult prea gentleman pentru ași încălca 
totuși cuvântul când avea să vadă cum devenise 
ea, însă Ranulph avea dreptate. Ar fi fost mai rău 
să trăiască alături de Duncan și să știe că el o dis 
prețuia decât să trăiască fără el. Trebuia să-l scape 
de acea logodnă. 

Gândul de a-l pierde spulberă ultimele fărâme 
din stăpânirea ei de sine. Se aruncă pe pat și iz 
bucni în hohote de plâns incontrolabile. Shadow 
o urmă și își lipi nasul rece de obrazul lui Leah, 
însă asta nu-i ostoi durerea. Dumnezeule, Leah ar 
fi fost mult mai fericită dacă nu lar fi întâlnit ni- 
ciodată pe Ranulph al Pădurii ori dacă ar fi fost 
suficient de înțeleaptă încât să refuze acea înțele- 
gere blestemată. 

Sau n-ar fi fost? Se rostogoli pe o parte și strânse 
în braţe trupul cald și blănos al pisicii. Preţul înţe- 
legerii cu Ranulph fusese amarnic de mare, însă ea 
aflase cum era să fii frumoasă și că frumusețea nu 
reprezenta o binecuvântare desăvârșită. Nu aveau 
să-i lipsească privirile înfometate ale străinilor ori 
resentimentele celorlalte femei. 

Nu aveau să-i lipsească nici balurile nesfârșite și 
petrecerile. După dispariţia entuziasmului inițial 
dat de faptul că era admirată, înțelesese că pur și 
simplu nu era o persoană foarte sociabilă. Prefera 
viața de la țară, cu muzica ei și cu un mic cerc de 
prieteni, și nu avea să mai tânjească după plăcerile 
Londrei. 

lar înţelegerea cu Ranulph îi permisese să aibă 
parte de bucuria iubirii. Cândva, când durerea 
avea să se domolească, avea să fie fericită din acest 
motiv. 

Dar acum rana era încă proaspătă. Îşi îngropă 
fața în blana mătăsoasă a lui Shadow și plânse. 


Extenuată de atâtea lacrimi, Leah aţipi. Se trezi 
brusc în clipa când o servitoare bătu la ușa ei. 

- Domnişoară Leah, un tânăr gentleman numit 
căpitanul Townley a venit să vă vadă, rosti fata de 
dincolo de ușă. Chicoti. Tocmai a vorbit cu tatăl 
dumneavoastră. Se va face vreun anunț? 

Icnind şocată, Leah se ridică în șezut. Doamne, 
Dumnezeule, Duncan sosise deja și o ceruse de la 
tatăl ei! Crezuse că nu avea să ajungă decât a doua 
zi, cel mai devreme. Nu putea să apară în faţa lui 
în halul în care arăta. De fapt, poate era mai bine 
să-i scrie un bilet. Avea să-i ceară mii de scuze și să-i 
spună că, după ce se gândise serios, decisese că ei 
doi nu se potriveau. 

Dar își imagină expresia lui când ar citi scrisoa- 
rea. Constată că Shadow se uita la ea cu o privire 

dezaprobatoare în ochii aurii. Pisica avea dreptate. 
Ar fi fost de neiertat să se poarte ca o lașă și să-l 
lase pe Duncan să se întrebe toată viața ce fusese 
în neregulă. Când avea s-o vadă, dragostea lui urma 
să se evapore fără durere, fără să simtă jalea care o 
chinuia pe ea. lar ea avea să-și găsească o oarecare 
consolare în asta. 

- Domnișoară Leah? rosti camerista din nou. 
Sunteţi acolo? 

- Roagă-l pe căpitanul Townley să mă aștepte în 
camera de zi, răspunse Leah cu vocea încordată. 
Voi cobori în câteva minute. 

Se duse la lavoar și se stropi cu apă rece pe față, 
pentru a diminua roșeaţa. Din mândrie, nu voia 
să arate mai rău decât era în realitate. Din fericire, 
rochia ei de culoarea merelor verzi era foarte dră- 
guţă, una dintre achizițiile de la Londra, și îi punea 
în valoare silueta zveltă și tenul acceptabil. Părul ei 
era un dezastru, așa că îl pieptănă și îl prinse sim- 
plu la spate cu o panglică verde. 

Shadow o urmărea din nou cu privirea. În min- 
te, Leah auzi cuvintele: „Frumusețea este dată 
de încredere în aceeși măsură în care este dată și de 
perfecțiunea fizică“. 

Leah clipi, dându-și seama că era adevărat. Lady 
Wheaton nu era o frumuseţe clasică, însă ținuta ei 
grațioasă şi încrederea făceau mereu capetele să se 
întoarcă atunci când intra într-o încăpere. lar Leah 
se purta altfel după ce se obișnuise cu frumusețea 
ei fermecată. 

Amintindu-și cum se simţise când își făcuse 
intrarea în societate, cu toți ochii ațintiţi asupra 
ei, își ridică mândră capul. N-avea să-l rețină pe 
Duncan împotriva voinţei lui şi nu avea să plângă 
în faţa lui. 

„Adio!“ Shadow se află deodată lângă Leah, cu 
ochii săi aurii acum întunecaţi. 

Leah simţi un nod în gât din pricina acestei des- 
părțiri neașteptate. 

-O să te pierd și pe tine, nu-i așa? Ai venit odată 
cu magia lui Ranulph, și acum trebuie să pleci, din 
moment ce aceasta a dispărut. 

Îndurerată, ridică pisica pentru a o îmbrăţi- 
şa pentru ultima oară. În clipa aia în mintea ei 
apăru imaginea unei pisicuțe mici. Un pui de 
pisică negru și jucăuș avea să danseze în inima 
lui Leah, și asta în curând. Conștientizarea 
acestui lucru o linişti întru câtva, cu toate că ştia 
că nu avea să mai existe niciodată o pisică pre 
cum Shadow. 

După ce o așeză pe Shadow pe pat, Leah des- 
chise fereastra, deși, dacă era o pisică de-a zânelor, 
probabil n-avea nevoie de un geam deschis pentru 
a pleca. Apoi Leah se îndreptă spre ușă. Cu o urmă 
de umor negru, își spuse că Duncan avea să fie no- 
rocos să scape de ea, din moment ce era probabil 
pe jumătate nebună dacă purta conversații imagi- 
nare cu pisica ei. 

În vreme ce părăsi încăperea, simţi o căldură li- 
niștitoare în minte, aproape ca un tors de pisică. 

Fiindcă ferestrele camerei de zi dădeau spre est, 
încăperea era oarecum întunecată la această oră 
târzie a zilei. Leah intră și îl găsi pe Duncan în fața 
unui geam, silueta lui cu umeri lați profilându-se 
întunecată pe fundalul ferestrei. Chiar și când 
se întoarse, trăsăturile lui rămaseră umbrite, așa că 
ea nu-i putu descifra expresia. Se hotări că asta re- 
prezenta o mică binecuvântare. 

- Bună ziua, Duncan. 

- Leah. 

El se înclină, însă nu se apropie de ea. Inima ei 
muri puţin când văzu rigiditatea de rău augur a si- 
luetei sale. Probabil era şocat de înfățișarea ei ter- 
nă. Ea se opri în mijlocul încăperii, având grijă să-şi 
ţină capul ridicat cu mândrie. Nu își putea schimba 
înfățișarea, însă putea să se poarte cu demnitate. 

- Ai vorbit cu tatăl meu? 

- Da, și mi-a dat bucuros încuviințarea. Dar - 
Duncan ezită, apoi spuse grăbit -, înainte de a te 
cere oficial în căsătorie, trebuie să-ți spun ceva. 

Brusc disperată să vorbească ea prima, pentru 
a nu auzi întrebările lui confuze, stânjenite, ea 
rosti cu voce egală, de parcă n-ar fi fost un lucru 
important: 

-Nu este nevoie să spui nimic. Este cât se poa- 
te de evident că a fost o greșeală să ne gândim la 
căsătorie. Își feri privirea de el şi clipi pentru a-și 
reține lacrimile. Adio, căpitane Townley. Mi-a făcut 
alăcere... flirtul nostru. 

Se îndreptă spre ușă, și era pe punctul de a scăpa, 
când Duncan traversă vijelios camera și o prinse 
de braţ. 

-Te rog, nu pleca. Cel puţin, nu încă. Înghiţi 
nodul care i se pusese în gât. Eu... eu înțeleg că nu 
doreşti să te măriți cu mine. Îmi pare rău, Leah. 
Te-am avertizat că nu sunt bărbatul care crezi că 
sunt. O femeie atât de frumoasă ca tine merită mult 
mai mult. Dar și eu voi preţui... flirtul nostru. 

Ea se holbă la el. 

- O femeie atât de frumoasă ca mine? Dun- 
can, priveşte-mă! Sunt la fel de banală ca un stâlp 
dintr-un gard. Oamenii ar râde de tine dacă ţi-ai 
lua o nevastă atât de slută când ai putea avea orice 
femeie din Anglia. 

Privirea lui o măsură din cap până în picioare. 

- Astăzi arăţi ceva mai puțin spectaculos decât de 
obicei, probabil pentru că nu ţi-e ușor să-mi spui că 
vrei să anulezi înțelegerea noastră. Îmi pare rău 
că este atât de dificil pentru tine. Vocea lui se înăs- 
pri. Dar, chiar și supărată fiind, tot ești cea mai în- 
cântătoare fiinţă pe care am văzut-o vreodată, Leah. 
Eu... eu n-o să te uit niciodată. 

Sinceritatea din vocea lui o șocă. Faptul că el 
o considera în continuare frumoasă era urmare a 
faptului că acea încăpere era prea al naibii de întu- 
necoasă. Acceptând înverșunată că trebuia să i se 
înfățișeze în toată banalitatea ei, luă o lumânare de 
pe masă și o aprinse de la un mic cărbune încins, 

apoi aprinse toate sfeșnicele, astfel încât lumina să 
cadă asupra ei. Se întoarse spre Duncan. 

- Te întrebi ce s-a întâmplat cu fata cu care vo 
iai să te căsătorești, spuse ea pe un ton plat. Este 
o poveste chiar interesantă, deși greu de crezut. 
La sfârșitul verii, am întâlnit un lord al zânelor 
care s-a oferit să mă facă frumoasă pentru un 
preţ care trebuia plătit ulterior. Zâmbi deloc amu- 
zată. Nu numai că am fost făcută frumoasă, dar în 
capul lui Lady Wheaton a fost inoculat gândul că 
ar vrea să mă prezinte în societate, și asta rapid. 
Așa că am ajuns la Londra. O magie excelentă, 
nu-i așa? Ridică din umeri cu o elaborată nepă- 
sare. Numai că eu și lordul zânelor nu am putut 
ajunge la o înțelegere în privinţa plăţii, așa că fru- 
musețea mi-a fost luată înapoi. Ar fi imposibil de 
crezut un asemenea basm, doar că adevărul este 
scris pe chipul meu. 

El se încruntă. 

- Te-a vizitat și Kamana? 

- Kamana? întrebă Leah perplexă. 

- Zâna. Obosit, își trecu o mână prin părul cas- 
caniu. Mi-a spus de la început că schimbarea din 
înfățișarea mea s-ar putea să fie doar temporară. 
Te-am cunoscut, și nu mă puteam logodi cu tine 
până când tu nu mă vedeai așa cum sunt, așa că 
eri i-am cerut Kamanei să îndepărteze vraja. N-am 
crezut-o, și pe bună dreptate. O femeie atât de fru- 
—oasă și de fermecătoare ca tine merită tot ce-i mai 
-un, nu un om atât de banal ca mine. 

Leah îl fixă cu privirea, căutând schimbările din 
înfățișarea lui. Acum, că era atentă, văzu că ochii 
lui nu mai erau aurii, ci de un căprui plăcut, cu 
pete verzi. Cu toate că încă avea umerii laţi și o 
siluetă bine proporţionată, aura impetuoasă și pri- 
mejdioasă care atrăgea femeile ca ursul la miere 
dispăruse. Cu toate astea, era același inconfunda- 
bil Duncan. 

Stupefiată, spuse: 

- Fiinţa de pe Tărâmul Zânelor care a venit la 
mine era bărbat, Ranulph al Pădurii. Salășluiește 
chiar aici, pe pământul tatălui meu. A fost oare 
posibil să se transforme în femeie pentru a vorbi 
cu tine? 

Exact când rosti cuvintele, le și respinse. Ra- 
nulph era prea masculin pentru a lua înfățișarea 
unei femei. La fel de perplex, Duncan rosti: 

- Kamana este din India. A venit în Anglia pe 
corabia care l-a adus pe unchiul meu, împreună 
cu un transport de plante de diverse soiuri. După 
Waterloo, când mă vindecam de rănile căpătate, 
mi s-a înfățișat și a zis că unchiul meu îi salvase 
viața. Duncan zâmbi din colțul gurii. Şi-a cerut scu- 
ze că nu mă poate apăra de tot răul, dar probabil 
vraja ei m-a ținut în viață și a făcut ca rănile mele 
să se vindece rapid. Înţelegi de ce n-ar trebui să fiu 
considerat erou? Datorită faptei bune făcute de un- 
chiul meu, am fost ferit de armele care i-au ucis pe 
tovarășii mei. N-am nici un merit pentru asta. 

Deci acesta era motivul pentru care se des 
considera. 

- Prostii, rosti Leah cu vehemenţă. Ştiai că erai 
protejat în timpul bătăliei? Când el clătină din 
cap, continuă: Atunci cum poate vraja unei zâne 
să diminueze importanța faptelor tale? Din câte 
ştiai la vremea aceea, puteai muri în orice clipă, 
așa cum au păţit prietenii tăi. N-a fost nici o magie 
că regimentul tău s-a regrupat şi a oprit avansarea 
francezilor. Au fost curajul și calitățile tale. Erois- 
mul tău, Duncan. 

În timp ce privea chipul iubit, încercând să-i 
transmită crezul ei, îşi dădu seama că el fusese rănit 
mai grav decât crezuse ea. Se apropie de el și îi atin- 
se cicatricea aspră care i se întindea de la tâmplă 
până în mijlocul obrazului. Nu mai era linia subțire 
care păruse un accesoriu elegant al înfățișării dra- 
matic de frumoase a eroului de salon, ci însemnul 
unei răni cumplite care i-ar fi putut curma viața. 

- Pentru mine, tu vei fi întotdeauna un erou, ros- 
ti ea încet. 

El se îndepărtă de degetele ei. 

- Este urâtă, nu-i aşa! Când mă aflam în spital, 
aci măcar nu mă puteam privi în oglinda în care 
mă bărbieream. Și mai sunt vreo duzină de răni 
“a locuri mai puţin evidente. Își înghiți nodul din 
zăt. Când Kamana a venit la mine, a insistat să-mi 

tere un sezon de strălucire fermecată, pentru a 
-u mă ascunde de oamenii din societate. Poate 
- fi fost mai bine să nu accept, pentru că magia 

ei nu a făcut decât să întârzie momentul confrun- 
tării cu desfigurarea mea. Vocea lui se îmblân- 
zi. Dacă nu ar fi fost vraja Kamanei, nu te-aș fi 
întâlnit niciodată, cu atât mai puțin aș fi avut cu- 
rajul să-ți vorbesc sau... să te sărut. Nu pot să re- 
gret asta. 

-Nu eşti urât, spuse Leah cu vehemenţă. Chiar 
și fără strălucirea dată de vraja zânelor, ești cel mai 
atrăgător bărbat pe care lam cunoscut vreodată, 
Duncan. Iubesc felul cum arăţi la fel de mult cum 
îți iubesc puterea, și bunătatea, și modul în care 
vorbeşti, și alte o mie de lucruri. 

O izbi un gând surprinzător. Dacă ea îl iubea 
pe Duncan deși nu era eroul fascinant, byronian, 
după care leșina jumătate din societatea londo- 
neză, exista o șansă ca și el s-o iubească deși nu 
era frumoasă. 

Trase adânc aer în piept, apoi puse cea mai difi- 
cilă întrebare din viaţa ei: 

- Crezi... crezi că m-ai putea iubi cu toate că am 
o înfățișare banală? 

- Cum poţi să crezi că eşti banală? replică el ui- 
mit. Cu toate că nu strălucești ca înainte, tot ești 
fermecător de zveltă și de grațioasă, cu un zâmbet 
care luminează încăperea și cu ochi la fel de calzi 
ca un foc în toiul iernii. Eşti frumoasă - cel puţin 
pentru mine ești frumoasă. Îi cuprinse cu tandrețe 
obrajii în palmele sale. După cum ţi-am mai zis, 
când te-am întâlnit, am simțit că mă întorc acasă, 
rosti el cu voce răgușită. Acum, că ne vedem așa 

cum suntem cu adevărat, te iubesc chiar mai mult 
decât înainte. 

Râzând de bucurie, se lăsă cuprinsă de brațele 
lui. Cât de proastă fusese să creadă că dragostea ți- 
nea doar de aspect și că nici un bărbat nu o putea 
iubi dacă nu atingea vreun imposibil ideal de per- 
fecțiune fizică. 

- Duncan, Duncan, te iubesc atât de mult! 

Se cuprinseră într-o îmbrățișare sălbatică. În vre- 
me ce Leah își înalță capul pentru a primi sărutul 
lui, mulțumi din suflet că își găsise jumătatea. 

Furios, Ranulph umblă dintr-un capăt în celălalt 
al poienii până când Kamana apăru în faţa lui în- 
tr-o explozie de lumină. 

Magnifică, purta un veșmânt indian din mătase 
stacojie, care îi sublinia într-un mod extraordinar 
pielea întunecată și foarte erotică, precum și părul 
ca pana corbului, care cădea în bucle în jurul ei. 

-Mai chemat, Lord Ranulph? întrebă ea cu ră- 
ceală în glas. 

El se încruntă la ea. 

- Te-ai amestecat în repetate rânduri în timp ce o 
urmăream pe Leah. Astăzi, ea m-a respins, în ciuda 
asigurărilor tale că are să fie a mea. Vocea îi deveni 
de gheaţă. Tu ai influențat-o, nu-i așa? Poate chiar 
ai vrăjit-o ca să reziste magiei mele. De ce, blestema- 
tă să fii? Cu ce ţi-am greșit ca să-ți facă o asemenea 
plăcere să stai în calea mea? 

- Ranulph, n-am spus niciodată că Leah va fi a 
ta. Ci doar că soţia care îţi este predestinată va fi 
a ta în curând, ceea ce este adevărat. Kamana pluti 
spre el, silueta ei unduindu-se provocator, iar pi- 
cioarele ei desculțe abia atingând iarba de toamnă. 
De ce crezi că am venit cale de jumătate de lume? 
Destinul, domnul meu. 

Îl tachina din nou. Furios, îi cuprinse cu mâini- 
le carnea caldă a gâtului, dorind să-i vadă frica în 
ochi, tânjind s-o audă cum imploră iertare. 

Kamana râse, ochii ei oblici strălucind ca niște 
monede proaspăt turnate. 

- Este atât de cumplit gândul ca eu să-ţi fiu con- 
soartă, Ranulph? Credeam că întâlnirea noastră 
din parc a fost mai degrabă plăcută. 

- Ţi-ai bătut joc de mine atunci, îţi baţi joc de 
mine și acum, mârâi el. Degetele lui se strânseră 
până când îi simți pulsul bubuind. Dacă eram, cu 
adevărat, o pereche predestinată, de ce n-ai spus 
asta pur și simplu? 

- Noi suntem ființe încăpățânate, zise ea calmă. 
Toate gândurile și visurile tale erau concentrate 
asupra acelei copile muritoare. Cum ai fi reacționat 
dacă te-aș fi anunţat că noi doi eram predestinați să 
fim împreună? 

Avea dreptate din nou, naiba s-o ia. Mâinile lui 
slăbiră strânsoarea, iar el se dădu îndărăt. 

- Aș fi spus că mai degrabă m-aș împerechea cu 
un arici decât să-mi împart viaţa cu tine, mârâi el. 

- Vei constata că sunt un companion mult mai 
plăcut decât un arici. Își dădu capul pe spate, părul 
ei mătăsos strălucind ca un văl de abanos. Nu te 
poți împotrivi destinului, Ranulph. Vino, am ceva 
să-ți arăt. 

Kamana traversă poiana spre locul unde un 
pârâu forma un mic iaz înainte de a a-și continua 
curgerea. Își flutură mâna, și o imagine a lui Leat 

şi a tânărului ei iubit apăru în apă. Ședeau alături 
unul de altul pe o sofa. Townley spuse ceva, iar 
Leah râse răsucindu-se pentru ași sprijini fruntea 
de umărul lui, în vreme ce își punea ușor mâna 
pe pieptul bărbatului. Braţul lui o cuprinse, apoi 
Duncan o sărută pe tâmplă. 

Ranulph văzu tandreţea dintre ei şi se simţi în- 
durerat în sinea lui. 

- Vrei să zici că muritorii, cu vieţile lor scurte şi 
cu sufletele veșnice, sunt mai norocoși decât cei de 
pe Tărâmul Zânelor, care trăiesc mult și sunt lipsiţi 
de suflete? 

Kamana îi aruncă o privire uşor exasperată. 

-Să ştii că toate lucrurile care trăiesc au un spi- 
rit, Ranulph. Copacii din jurul nostru, iarba de sub 
noi, toate creaturile mari și mici. Inclusiv noi, cei 
de pe Tărâmul Zânelor, așa că nu vreau să mai aud 
despre lipsa sufletului. 

Privirea lui reveni la cei doi tineri muritori. 
Se sărutau acum, iar Leah era atât de frumoasă... 
Frumoasă într-un fel mai discret, mult mai pro- 
fund decât strălucirea magiei zânelor pe care i-o 
oferise Ranulph. 

- Cei doi sunt suflete-pereche, acesta fiind moti- 
vul pentru care dragostea lor nu poate fi afectată de 
vrăjile zânelor, spuse Kamana cu blândețe. Când 
unchiul lui Duncan m-a rugat să-l protejez pe băiat, 
am urmărit firul destinului său și am descoperit 
că, fără un ajutor magic, avea să moară la Water- 
loo. Clătină din cap cu regret. În ciuda ajutorului 

meu, în acea zi cumplită, trupul lui a fost rănit, iar 
sufletul, și mai mult. Rănile fizice nu au fost greu 
de vindecat, însă cu rănile spiritului este mult mai 
dificil. Când i-am privit din nou linia destinului, 
mi-am dat seama că remediul cel mai bun ar fi să îl 
aduc alături de Leah. În mod normal, le-ar fi luat 
mult mai mult să fie împreună și chiar mai mult 
să descopere că sunt suflete-pereche. Însă, fiindcă 
amândoi au avut parte de magia noastră, și-au recu- 
noscut destinul aproape instantaneu. 

- Am impresia că ai intervenit în așa-numitul lor 
destin, spuse Ranulph cu un sarcasm greu. 

- Am fost doar un instrument al destinului, un 
mod de a-i aduce laolaltă. Acelaşi lucru este valabil 
şi în ceea ce-i priveşte. 

Făcu un gest, și o nouă imagine apăru pe su- 
prafaţa iazului. Lord Townley și Lady Wheaton șe- 
deau tot pe o sofa, însă ceea ce făceau nu era nici 
pe departe atât de inocent ca un sărut. Privirea lui 
Ranulph se intensifică, interesată la vederea fuste- 
lor mototolite și a mișcărilor pasionale, însă, până 
să apuce să vadă mai bine, Kamana făcu imaginea 
să dispară. 

- Lord Townley nu a cerut nimic pentru sine, dar 
m-am gândit să-l fac să-și îndeplinească mai repede 
dorința secretă a inimii lui, îl lămuri Kamana. Aju- 
torul meu nu a fost esenţial. Doar lam ajutat să-și 
recunoască mai curând destinul. 

Exotică și frumoasă, Kamana se uită la Ra 
nulph cu ochii ei oblici care văzuseră misterele unei 

jumătăți a lumii. Era atât de ispititoare, încât fu cât 
pe ce să întindă mâna pentru a o trage către sine. 
În loc de asta, se retrase încruntându-se. 

- Te-ai dus la Londra pentru a spiona. 

Ea rânji. 

- Chiar așa am făcut. 

Apăru o licărire de lumină, iar zâna fu înlocuită 
de o mare pisică neagră, cu o blană lungă, mătăsoa- 
să și ochi aurii având aceeași nuanță ca ai Kamanei. 
Torcând, animalul se frecă de gleznele lui, ca o in- 
vitație senzuală. 

El nu putu să nu zâmbească. Ridicând pisica în 
braţe, spuse: 

- Te pricepi de minune să-ți schimbi înfățișarea. 

Încă torcând, se cuibări în brațele lui. Ranulph îi 
mângâie blana moale de pe burtă, gândindu-se că o 
pisică putea fi un companion tăcut în singuraticele 
nopți de iarnă. 

Brusc, Kamana reveni la înfățișarea ei, iar el se 
pomeni că ţine în brațe o superbă femeie pe ju- 
mătate goală. Avea o căldură însuflețită și miro- 
sea a unul dintre acele rare parfumuri din Arabia, 
iar mâna lui se afla pe unul dintre sânii ei plini, 
acoperiţi de țesătura de mătase. Cu voce răgușită, 
ea spuse: 

-Schimbarea înfățișării nu este singurul lucru la 
care mă pricep de minune. 

Mâna îi alunecă în jos pe trupul lui, excitându-l 
cu o ușurință indecentă. Furios că îl manipula cu 
atâta inteligență, o lăsă să cadă de parcă ar fi fost 

un buștean încins. În vreme ce ea făcu o acrobatică 
răsucire care îi permise să aterizeze în picioare, el 
se răsti: 

- Ai zis că, din punct de vedere carnal, sunt mai 
nepriceput decât cei din lumea ta. De ce ai vrea să 
faci sex cu o ființă atât de neîndemânatică? 

- Sexul înseamnă mai mult decât tehnică. Ochii 
ei străluciră plini de păcat. Eşti suficient de arogant 
deja. N-am vrut să-ţi alimentez vanitatea spunând 
că n-am avut niciodată parte de o asemenea pasiu- 
ne sau de o asemenea satisfacție. 

- Dar de ce? O prinse de umeri, țintuind-o locu- 
lui, astfel încât ea se văzu nevoită să se uite la el. 
De ce eu? De ce ai riscat primejdiile unei călătorii 
cale de-o jumătate de lume pentru a deveni con- 
soarta unui străin? 

Ea rămase absolut nemișcată, cu privirea ațintită 
în ochii lui. 

- Pentru că tu eşti cine ești și ești ceea ce ești, Ra- 
nulph, rosti ea încet. Cei din partea mea de lume 
se cuplează adesea, însă rareori se îndrăgostesc. Pu- 
ţini dintre cei de pe Tărâmul Zânelor își doresc o 
legătură de genul celeia pe care tu ai vrut s-o ai cu 
Leah. Își ridică mâna spre chipul lui, iar degetele 
ei erau ușoare ca fulgul. Ai greşit în alegerea par- 
tenerei, însă ai recunoscut adevărul din inima ta. 
Ai o rară capacitate de a iubi, Ranulph, cu toate 
că acesta este un cuvânt pe care cei de pe Tărâmul 
Zânelor nu-l folosesc niciodată. Kamana închise 
ochii preț de un moment. Când îi deschise din 

nou, îi permise să vadă în sufletul ei disperarea și 
dorul pe care le ascunsese în spatele tachinăriilor. 
Voiam dragostea, dar n-o puteam găsi pe melea- 
gurile mele. La fel ca tine, am fost o singuratică, 
tânjind după adevărata mea pereche. În cele din 
urmă, am pășit pe uşa ce dădea spre lumea viselor 
pentru a afla dacă o asemenea ființă exista măcar. 
Măreaţa Mamă mi-a oferit viziunea unui extraor- 
dinar și blond lord al zânelor care trăia într-un loc 
foarte îndepărtat. Atunci am știut că perechea mea 
adevărată exista, cu toate că găsirea ta presupunea 
să-mi risc viața. Dar, dacă reuşeam, firele argintii 
ale destinelor noastre aveau să se împletească și să 
devină unul pentru totdeauna. Ochii ei îi cerceta- 
ră pe ai lui, nesiguranța și speranța citindu-se în 
adâncimile aurii. Din clipa în care ne-am întâlnit 
prima oară, mi s-a părut că te recunosc. Am gre- 
şit? Am... am permis dorului meu să-mi distorsio- 
neze viziunea? 

În străfundurile ochilor ei, văzu un sfârșit al sin- 
gurătății, o dorinţă de comuniune aidoma celei pe 
care o simţea el. Nu întâlnise niciodată o aseme- 
nea dorință de dragoste la cei de pe meleagurile 
lui şi nici nu crezuse că exista în altă parte decât la 
oameni. Acesta era motivul pentru care devenise 
obsedat de Leah - deoarece își dăduse seama că 
acea copilă muritoare avea o imensă capacitate de 
a iubi. 

Minunândusse și cu profundă umilință, recunos- 
zu cât de rar şi de prețios era darul pe care i-l oferea 


136 Mary Jo Putney 


Kamana. Compania ei. Pasiunea. O iubire pen- 
tru eternitate. După asta tânjise el, după această 
strălucitoare ființă dintr-un loc îndepărtat, care îi 
cunoștea forma spiritului și avea să-l întregească 
acum cu al ei. 

Cu vocea înecată, spuse: 

- Nu, Kamana. Nu ai greșit. 

Apoi, cuprins de bucurie, Ranulph o trase în 
brațele sale și cedă în fața destinului său. 


Şi cu toții trăiră fericiți de-atunci înainte. 


În general, ca scriitor, ai o viață nemaipomenită. 
Îți stabilești propriul program, porți haine pe care 
majoritatea oamenilor le-ar transforma în cârpe 
pentru spălat mașina, iar când ești surprins privind 
pe fereastră, poți pretinde, pe bună dreptate, că 
munceşti. 

Totuși, a scrie este, de asemenea, cea mai dificilă 
muncă pe care am făcut-o vreodată, motiv pentru 
care, atunci când am fost invitată ca împreună cu 
trei prietene să scriem o antologie cu zâne, am scos 
un suspin de cea mai pură plăcere. De la bun înce- 
put a fost clar că acest proiect avea să fie distractiv. 

Şi aşa a și fost. Copil fiind, îmi plăcea să citesc 
povești cu zâne, mituri și legende, iar mai târziu, 
am absolvit Facultatea de Litere, Secţia science-fic- 
tion şi fantasy. Totuși, scrierile mele au avut ten- 
dinţa de a menține cel puțin o minimă legătură cu 
realitatea, ceea ce a făcut să fie foarte stimulativă 
dezbaterea cu trei autoare minunate și deosebite 
ale subtilelor aspecte privind relațiile dintre zâne și 
muritori. Fiecare viață are nevoie de puțină magie. 
Sper să vă placă lectura acestei poveşti cu zâne la fel 
de mult cum mie mi-a făcut plăcere s-o scriu. 


MARY JO PUTNEY 


O poveste de ‘riposte origis ală și neobişnuita 
adusa de cea mai apreciată scriitoare 
de historical romance... 


Atotputernicul Ranulph este fermecat de 
Leah - o fata plăcută, dar banală — și de modul 
nat în care aceasta cânta la harpa. Dorindu-si 
sufletul sa o atraga pentru totdeauna pe 
sale, unde să se poata bucura atât de muzica 
de ea însași, el o convinge sa accepte un pact 
ceea ce ea doar visa, astfel incât să poată 
dorita popularitate în lumea buna, urmând 
ceara ulterior rasplata. 

Ranulph se ține de cuvânt, și astfel Leah « 
data cea mai fermecatoare domnia, iar 

nu întârzie să apara. Inima ei este iir 

de un tânăr căpitan, sufletul ei pereche, 

nu cunoaşte margini; însa când ii 

că este timpul ca și Leah să îsi îndep : 
înțelegere, tânara îşi dă seama ca are de 
teribil — pierderea iubirii abia „i= te 

ieşte mai mult pe lume. 

